Asetenam Nsɛm: Yɛanya Onyankopɔn Adom Wɔ Akwan Pii So | Douglas Guest\nDouglas Guest Anom Asɛm\nBERE a me papa Arthur yɛ aberante no, na osuro Onyankopɔn. Ná ɔpɛ sɛ ɔbɛyɛ Metɔdist sɔfo. Nanso, bere a ɔkenkan Bible Asuafo no nhoma ahorow na ofii ase ne wɔn bɔe no, ɔsesaa n’adwene. Ɔbɔɔ asu afe 1914, bere a na wadi mfe 17. Wɔfrɛɛ no sɛ ɔnkɔ sraadi bere a na Wiase Ko I no gyina mu denneennen no. Esiane sɛ osii gyinae sɛ ɔrenkɔ ɔko no nti, wɔde no too afiase abosome du wɔ Kingston Afiase, Ontario, Canada. Bere a woyii Paapa fii afiase ara pɛ na ɔde ne ho hyɛɛ bere nyinaa som adwuma no mu bɛyɛɛ colporteur (ɔkwampaefo).\nMe papa Arthur Guest waree Hazel Wilkinson afe 1926. Hazel Wilkinson maame gyee nokware no afe 1908. Wɔwoo me April 24, 1931. M’awofo mma baanan no, me na meto so mmienu. Yehowa som ne ade a na ɛho hia yɛn abusua no paa. Ná Paapa wɔ obu kɛse ma Bible. Ɛno nti yɛn nso yɛrenyin no, na Onyankopɔn Asɛm no da yɛn koma so. Yɛn abusua no boom kaa asɛmpa no daa wɔ afie afie.—Aso. 20:20.\nMISUASUAA ME PAPA, ENTI MEBƐYƐƐ ƆKWAMPAEFO NA MANKƆ SRAADI\nWiase Ko II no fii ase afe 1939. Afe akyi no, wɔbaraa Yehowa Adansefo som adwuma no wɔ Canada. Saa bere no, na wɔhwɛ kwan sɛ mmofra a wɔkɔ aban sukuu nyinaa kyia ɔman no frankaa na wɔto ɔman dwom wɔ sukuu. Bere biara a wɔreyɛ saa no, na wɔma me ne me nuabea panyin Dorothy pue fi sukuudan no mu. Nanso da koro bi, biribi a na menhwɛ kwan sii. Me kyerɛkyerɛfo no yɛe sɛ obegu m’anim ase, enti ɔkae sɛ meyɛ ohufo. Bere a yɛpɔn sukuu no, me sukuufo no pii bɛtow hyɛɛ me so boroo me, na wɔbɔɔ me too fam. Nanso, nea me sukuufo no yɛe no hyɛɛ me den mmom, na ɛma misii me bo sɛ ‘metie Onyankopɔn sɛ sodifo mmom sen nnipa.’—Aso. 5:29.\nJuly 1942, bere a na madi mfe 11 no, wɔbɔɔ me asu wɔ ankora kɛse bi mu wɔ afuw bi mu. Sukuu akwamma biara, na meyɛ akwamma akwampae adwuma (seesei wɔfrɛ no akwampaefo boafo), na na ɛma m’ani gye paa. Afe bi de, me ne anuanom baasa kɔkaa asɛmpa no kyerɛɛ wɔn a wotwa nnua wɔ asasesin bi a wɔmfa nhyɛɛ obiara nsa mu wɔ Ontario atifi fam.\nMay 1, 1949 no, mebɛyɛɛ daa kwampaefo. Ná wɔreyɛ adansi adwuma bi wɔ baa dwumadibea, enti wɔtoo nsa frɛɛ me sɛ memmɛboa. Saa afe no ara, December 1 no, mebɛyɛɛ Canada Betel abusua no muni. Wɔma mekɔyɛɛ adwuma wɔ beae a wotintim nhoma, na misuaa sɛnea wɔde afiri a wɔde tintim nhoma no yɛ adwuma. Meyɛɛ adwuma anadwo adapɛn bebree de boa ma yetintim kratawa bi a ɛfa ɔtaa a na Yehowa nkurɔfo rehyia wɔ Canada no ho.\nAkyiri yi, bere a na meyɛ adwuma wɔ Ɔsom Dwumadibea (Service Department) no, akwampaefo bi a na wɔrekɔyɛ asɛnka adwuma wɔ Quebec baa Betel, na mibisabisaa wɔn nsɛm. Saa bere no, na ɔtaa no ano yɛ den paa wɔ Quebec. Wɔn a wɔbaa baa dwumadibea hɔ no mu baako ne Mary Zazula a ofi Edmonton, Alberta. Ná Mary awofo yɛ Ortodɔks Asɔre no mufo a wɔmfa wɔn som nni agorɔ koraa. Enti bere a Mary ne ne nuabarima panyin Joe sii gyinae sɛ wɔbɛkɔ so ara asua Bible no, wɔn awofo pam wɔn fii fie. Joe ne Mary nyinaa bɔɔ asu June 1951, na abosome nsia akyi no, wɔbɛyɛɛ akwampaefo. Bere a merebisa wɔn nsɛm no, mihui sɛ Mary dɔ Yehowa paa. Enti mekae wɔ me tirim sɛ, ‘Sɛ biribiara ammɛbom a, ababaa yi ara na mɛware no.’ Yɛwaree abosome nkron akyi, January 30, 1954. Dapɛn baako akyi no, wɔtoo nsa frɛɛ yɛn sɛ yemmegye ɔmansin adwuma ho ntetee. Efi hɔ no, yɛkɔsom ɔmansin bi wɔ Ontario atifi fam mfe mmienu.\nBere a asɛnka adwuma a Yehowa nkurɔfo reyɛ wɔ wiase nyinaa no nyaa nkɔanim no, wɔde amanneɛbɔ too gua sɛ wohia asɛmpatrɛwfo. Me ne Mary susuw ho sɛ, sɛ yɛatumi agyina Canada awɔw ne ntontom a wɔhaw adwene wɔ ahohuru bere mu no ano a, ɛnde baabi a wɔde yɛn bɛkɔ biara, yebetumi asom wɔ hɔ. Wɔma yɛkɔɔ Gilead Sukuu, adesuakuw a ɛto so 27 no bi, na yewiee sukuu no July, 1956. Yefii asɛmpatrɛw adwuma no ase November mu wɔ Brazil.\nYƐYƐƐ ASƐMPATRƐW ADWUMA WƆ BRAZIL\nBere a yeduu Brazil baa dwumadibea no, wofii ase kyerɛɛ yɛn Portugal kasa. Yesuaa nsɛm ntiantiaa a yebetumi de afi nkɔmmɔbɔ ase ne sɛnea yɛde nsɛmma nhoma bɛma wɔ simma baako ntam. Ɛno akyi no, yefii asɛnka adwuma no ase. Wɔka kyerɛɛ yɛn sɛ, sɛ ofiewura bi kyerɛ asɛm no ho anigye a, yɛnkenkan kyerɛw nsɛm bi a ɛbɛma wɔahu sɛnea asetena bɛyɛ wɔ Onyankopɔn Ahenni mu nkyerɛ no. Ɛda a edi kan no, awuraa bi yɛɛ aso tiee yɛn, enti mekenkan Adiyisɛm 21:3, 4 kyerɛɛ no. Ná ewim yɛ hyew, na na ɛhɔ asetena nkokwaw me. Enti bere a mekenkan kyerɛwsɛm no wiei no, mitwa hwee fam! Wim tebea no bɛyɛɛ asɛnnennen maa me paa.\nAsasesin a wɔde maa yɛn sɛ yɛnyɛ asɛmpatrɛw adwuma wom ne kurow bi a wɔfrɛ no Campos. Asafo ahorow 15 na ɛwɔ hɔ seesei. Yeduu hɔ no, na adesuakuw baako pɛ ne asɛmpatrɛwfo fie na ɛwɔ kurow no mu. Anuanom mmea baanan na na wɔte asɛmpatrɛwfo fie no mu. Wɔn din ne: Esther Tracy, Ramona Bauer, Luiza Schwarz, ne Lorraine Brookes (seesei wɔfrɛ no Lorraine Wallen). Bere a yɛwɔ asɛmpatrɛwfo fie hɔ no, na m’adwuma ne sɛ mɛboa ama wɔahoro yɛn nneɛma. Ná m’adwuma foforo nso ne sɛ mɛkɔ akɔpɛ nnyina a yɛde bɛnoa aduan. Dwoda anwummere bi a yɛawie Ɔwɛn-Aban Adesua no, yenyaa ɔhɔho bi a yɛnhwɛ no kwan. Ná me ne me yere rebɔ nea ɛkɔɔ so wɔ da no mu ho nkɔmmɔ bere a ɔda akongua mu rehome. Bere a me yere sɔre fii sumii a na ɔda so no so ara pɛ, yɛnkɔhwɛ a, ɔwɔ bi na apue afi sumii no ase yi. Ɛmaa ɛhɔ yɛɛ bagyabagya kosii sɛ mikum ɔwɔ no!\nBere a yesuaa Portugal kasa afe baako akyi no, wɔpaw me sɛ ɔmansin sohwɛfo. Sɛ yɛkɔsom wɔ nkuraase a, na yenni anyinam kanea, kɛtɛ so na na yɛda, na na yɛde teaseɛnam na etu kwan. Bere bi a yɛkɔyɛɛ ɔsatu wɔ asasesin bi a wɔmfa nhyɛɛ obiara nsa mu no, yɛfaa keteke kɔɔ kurow bi mu, na na kurow no wɔ mmepɔw bi mu. Yeduu hɔ no, yɛhan dan wɔ ahɔhodan bi mu. Baa dwumadibea no menaa yɛn nsɛmma nhoma 800 sɛ yɛmfa nyɛ asɛnka adwuma no. Enti yedii posɔfese akɔneaba mpɛn pii twee nnaka a na nsɛmma nhoma wom no kɔɔ beae a na yɛte no.\nAfe 1962 no, wɔyɛɛ Ahenni Som Sukuu wɔ Brazil man no afã ahorow maa anuanom mmea a na wɔsom sɛ asɛmpatrɛwfo ne anuanom mmarima a wɔwɔ Brazil. Enti abosome nsia ntam no, wɔmaa mitutuu akwan kɔɔ mmeae a na wɔreyɛ sukuu no a na Mary nka me ho. Mekyerɛɛ ade wɔ Manaus, Belém, Fortaleza, Recife, ne Salvador. Meyɛɛ nhyehyɛe ma yɛyɛɛ ɔmantam nhyiam wɔ sinidan bi a na agye din paa mu wɔ Manaus. Osu kɛse bi tɔe, na ɛsɛee nsu a na yɛbɛnom wɔ nhyiam no ase no. Afei, osu a ɛtɔe no nti, yɛannya baabi pa a yebetumi anoa aduan ama wɔn a wɔbaa nhyiam no. (Saa bere no, na yɛma wɔn a wɔba nhyiam ase no aduan.) Enti me ne asraafo mpanyimfo kɔkaa ho asɛm. Yenyaa ɔsraani bi a ne yam ye ma ɔboaa yɛn. Ɔyɛɛ nhyehyɛe ma yɛn nsa kaa nsu a yɛbɛnom wɔ nhyiam no ase nyinaa. Ɔsan maa asraafo bi besii ntamadan kɛse maa yɛn. Yɛnoaa aduan wɔ hɔ, na yɛde ne fã bi yɛɛ adidibea.\nBere a mituu kwan no, Mary kaa asɛmpa no wɔ nnwuma mu. Ná Portugalfo a wɔaba Brazil rebɛpɛ sika na ɛwɔ hɔ, enti Mary antumi ne onipa baako mpo ammɔ Bible mu nkɔmmɔ. Mary ka kyerɛɛ ne nnamfo bi a na wɔsom wɔ Betel sɛ, “Sɛ mɛtena baabiara wɔ asase yi so mpo a, ɛnyɛ Portugal.” Nanso, monhwɛ anwonwasɛm! Ankyɛ koraa na yɛn nsa kaa krataa sɛ yɛnkɔsom wɔ Portugal. Nokwasɛm ne sɛ, yɛn nsa kaa krataa no, Mary ho dwiriw no paa. Ɛwom sɛ na wɔabara yɛn som adwuma no wɔ hɔ de, nanso yɛpenee so kɔsomee.\nYƐKƆSOMEE WƆ PORTUGAL\nAugust, 1964 na yekoduu Lisbon, Portugal. Ná Portugal sum ase polisifo (PIDE) no atu wɔn ani asi yɛn nuanom no so de ɔtaa a emu yɛn den aba wɔn so. Ɛno nti, yehui sɛ ɛrenyɛ papa sɛ Adansefo a wɔwɔ hɔ no bɛba abehyia yɛn anaasɛ yɛbɛhwehwɛ wɔn akyi kwan bere a yɛakodu hɔ no. Yɛtenaa ahɔhodan bi mu kosii sɛ yɛn nsa kaa tumi krataa a ɛbɛma yɛatumi atena ɔman no mu. Bere a yɛn nsa kaa tumi krataa no, yɛkɔpɛɛ fie bi hanee. Awiei koraa no, yɛne baa dwumadibea no dii nkitaho January 1965. Bere a yɛkɔɔ asafo nhyiam a edi kan wɔ abosome nnum ntam no, yɛn ani gyei paa!\nYɛtee sɛ da biara na polisifo kɔ anuanom afie kɔhwehwɛ wɔn nneɛma mu. Esiane sɛ na wɔretoto Ahenni Asa ahorow mu nti, na anuanom yɛ asafo nhyiam wɔ anuanom afie mu. Wɔkyeree Adansefo ɔhaha pii kobisabisaa wɔn nsɛm. Wɔhyɛɛ da yɛɛ anuanom mmarima no ayayade sɛnea ɛbɛyɛ a wɔbɛbɔ anuanom a wɔhwɛ asafo nhyiam so no din. Enti anuanom no amfa wɔn abusua din anni dwuma bio. Mmom no, wofii ase de wɔn din a edi kan te sɛ José anaa Paulo frɛfrɛɛ wɔn ho. Enti yɛn nso yɛyɛɛ saa ara.\nNea na ehia yɛn paa ne sɛ yɛbɛboa ama yɛn nuanom nsa aka honhom fam aduan. Enti adwuma a na Mary yɛ ne sɛ ɔbɛkyerɛw Ɔwɛn-Aban mu adesua nsɛm ne yɛn nhoma ahorow mu nsɛm agu krataa bi so. Ɛno na na yɛde fa afiri mu tintim pii.\nYƐKYERƐKYERƐƐ ASƐMPA NO MU WƆ ASƐNNIBEA\nJune 1966 no, wodii asɛm soronko bi wɔ Lisbon asɛnnibea bi. Wɔde nnipa 49 a wɔwɔ Feijó Asafo no mu nyinaa kɔɔ asɛnnibea kodii wɔn asɛm sɛ wɔakɔ nhyiam bi a mmara mma kwan wɔ obi fie. Meyɛɛ me ho sɛ aban mmaranimfo, na meboaa anuanom no ma wosiesiee wɔn ho sɛnea ɛbɛyɛ a wobetumi ayi nsɛm a wobebisabisa wɔn wɔ asɛnnibea no ano yiye. Ná yenim sɛ wobebu asɛm no agu yɛn so de, nanso yehui sɛ ɛbɛyɛ adansedi kɛse. Mmaranimfo a ɔkasa maa yɛn no de akokoduru kaa nsɛm a Gamaliel a ɔtenaa ase wɔ asomafo no bere so kae no. (Aso. 5:33-39) Nsɛm ho amanneɛbɔfo bɔɔ asɛnni no ho dawuru. Asɛnnibea no de anuanom mmarima ne mmea 49 no nyinaa koguu afiase, efi nnafua 45 kosi abosome nnum ne fã. Anigyesɛm ne sɛ, mmaranimfo kokodurufo a ɔkaa yɛn asɛm maa yɛn no fii ase suaa Bible, na ofii ase kɔɔ asafo nhyiam ansa na ɔrewu.\nDecember 1966 no, wɔpaw me sɛ Portugal baa dwumadibea no sohwɛfo, na mede bere pii yɛɛ nnwuma a ɛfa mmara ho. Yɛbɔɔ mmɔden biara sɛ yɛde Yehowa Adansefo som no bɛhyɛ mmara ase na ama anuanom anya hokwan asom wɔ Portugal a obiara rensiw wɔn kwan. (Filip. 1:7) Awiei koraa no, December 18, 1974 no, wogyee yɛn som no toom wɔ mmara mu. Ɛno nti, Onua Nathan Knorr ne Onua Frederick Franz a wɔn nyinaa fi Yehowa Adansefo adwumayɛbea ti no baa Portugal bɛkaa yɛn ho ma yedii nkonim yi ho ahurusi. Wɔne yɛn boom yɛɛ nhyiam titiriw bi wɔ Oporto ne Lisbon, na nnipa 46,870 na wɔbaa bi.\nYehowa maa asɛnka adwuma no nyaa nkɔso wɔ nsupɔw a na wɔka Portugal kasa wɔ so no so. Nsupɔw no bi ne Azores, Cape Verde, Madeira, ne São Tomé ne Príncipe. Nkɔso no nti, na yehia baa dwumadibea kɛse. Afe 1988 na wosii baa dwumadibea foforo no wiei, na April 23 wɔ saa afe no ara mu na Onua Milton Henschel bɛmaa ɔkasa de hyiraa so. Anuanom 45,522 a anigye ahyɛ wɔn mã yɛɛ aso tiee ɔkasa no. Anuanom mmarima ne mmea 20 a bere bi na wɔsom sɛ asɛmpatrɛwfo wɔ Portugal nso baa dwumadi titiriw no bi, na ɛmaa yɛn ani gyei paa.\nYESUASUAA ANUANOM ANOKWAFO\nYɛne anuanom anokwafo abɔ mfe pii ni, na aboa yɛn paa. Bere bi, mekaa Onua Theodore Jaracz ho ne no kɔɔ dantaban sohwɛfo nsrahwɛ wɔ baa dwumadibea bi, na misuaa biribi titiriw bi. Ná baa dwumadibea no rehyia tebea bi a ɛhaw adwene paa. Ɛwom sɛ na Baa Boayikuw no ayɛ nea wobetumi biara wɔ ho de, nanso na ɛnyɛ yiye. Nea ɛbɛyɛ na anuanom yi koma atɔ wɔn yam no, Onua Jaracz kae sɛ: “Moayɛ nea mubetumi. Afei momma honhom kronkron nyɛ adwuma.” Mfe bebree akyi no, me ne me yere Mary kɔɔ nsrahwɛ wɔ Brooklyn. Yeduu hɔ no, yɛkɔsraa Onua Franz ne anuanom foforo anwummere bi. Bere a yɛrebefi Onua Franz nkyɛn no, yɛkae sɛ ɔnka biribi kakra mfa mfe pii a ɔde asom Yehowa no ho. Onua Franz kae sɛ: “Nea mɛka ara ne sɛ: Mommata Yehowa ahyehyɛde a aniwa hu no ho wɔ mmere pa ne mmere a emu yɛ den mu. Ahyɛde a Yesu de mae sɛ yɛnka Onyankopɔn Ahenni ho asɛmpa no, ahyehyɛde yi nko ara ne ahyehyɛde a ɛredi so!”\nMe ne me yere de Onua Franz afotu no ayɛ adwuma, na ama yɛanya akomatɔyam paa. Osuahu a yenyae bere a na yɛreyɛ dantaban sohwɛfo nsrahwɛ wɔ baa dwumadibea ahorow no, sɛ yɛkae a, ɛma yɛn ani gye paa. Saa nsrahwɛ no ma yenyaa hokwan hyɛɛ anuanom mmofra ne mpanyin nyinaa nkuran ma wohui sɛ yɛn ani sɔ ɔsom adwuma a wɔreyɛ no. Afei, ɛma yenyaa kwan hyɛɛ wɔn nkuran sɛ wɔanya hokwan soronko wɔ Yehowa som mu, enti ɛnsɛ sɛ wogyaa mu.\nMfe pii abɛsen kɔ, na seesei yɛn baanu nyinaa adi boro mfe 80. Yare reteetee Mary. (2 Kor. 12:9) Sɔhwɛ ahorow a yɛahyia no ahyɛ yɛn gyidi den, na ama yɛasi yɛn bo sɛ yɛrennyae yɛn mũdi mu da. Sɛ yedwinnwen nsɛm a asisi wɔ yɛn asetenam ho a, yetumi hu sɛ Yehowa adom yɛn wɔ akwan pii so. *\n^ nky. 29 Bere a yɛrekyerɛw saa asɛm yi na Douglas Guest wui. Owui October 25, 2015, na na wasom Yehowa nokware mu.


Numeri 26 | Intanɛt So Bible| Wiase Foforɔ Nkyerɛaseɛ\n26 Afei ɔhaw no+ akyi no, Yehowa ka kyerɛɛ Mose ne ɔsɔfo Aaron ba Eleasar sɛ: 2 “Monkan Israelfo mmarima a wɔadi fi mfe aduonu wɔ wɔn agyanom fie a wobetumi akɔ ɔko wɔ Israel nyinaa.”+ 3 Na Mose ne ɔsɔfo Eleasar+ ne wɔn kasae wɔ Moab sare so,+ baabi a ɛbɛn Yordan wɔ Yeriko+ sɛ: 4 “Monkan wɔn a wɔadi fi mfe aduonu sɛnea Yehowa hyɛɛ Mose no.”+ Israelfo a wofi Egypt asase so bae no ni: 5 Ruben a ɔyɛ Israel ba panyin+ no mma mmusua ni: Hanok+ abusua ne Palu+ abusua, 6 ne Hesron+ abusua ne Karmi+ abusua. 7 Eyinom ne Ruben asefo mmusua a wɔkan wɔn no. Wɔn nyinaa ano si mpem aduanan abiɛsa, ahanson aduasa.+ 8 Palu ba ne Eliab. 9 Eliab mma ni: Nemuel ne Datan ne Abiram. Na Datan+ ne Abiram+ yɛ baguafo, na wɔn na wɔkɔkaa Kora+ asafo no ho ne Mose ne Aaron hamee, bere a wɔne Yehowa hamee no. 10 Na asase no mu buei na ɛmenee wɔn.+ Kora nso ne wɔn a wɔka ne ho wui bere a ogya bɛhyew nnipa ahanu aduonum+ no. Wɔbɛyɛɛ sɛnkyerɛnne.+ 11 Nanso Kora mma no de, wɔanwu.+ 12 Simeon+ mma mmusua ni: Nemuel*+ abusua, Yamin+ abusua, Yakin+ abusua, 13 Sera abusua ne Saul+ abusua. 14 Simeon asefo mmusua a wɔkan wɔn no nyinaa ano si mpem aduonu abien ne ahanu.+ 15 Gad+ mma mmusua ni: Sefon abusua, Hagi abusua, Suni abusua, 16 Osni abusua, Eri abusua, 17 Arod abusua ne Areli+ abusua. 18 Gad mma mmusua a wɔkan wɔn no nyinaa ano si mpem aduanan ne ahanum.+ 19 Yuda+ mma ne Er+ ne Onan.+ Nanso Er ne Onan wui wɔ Kanaan asase so.+ 20 Yuda mma mmusua ni: Sela+ abusua ne Peres+ abusua ne Sera+ abusua. 21 Peres mma ni: Hesron+ abusua ne Hamul+ abusua. 22 Yuda+ mma mmusua a wɔkan wɔn no nyinaa ano si mpem aduɔson asia ne ahanum.+ 23 Isakar+ mma mmusua ni: Tola+ abusua, Puwa abusua, 24 Yasub abusua ne Simron+ abusua. 25 Isakar mma mmusua a wɔkan wɔn no nyinaa ano si mpem aduosia anan ne ahasa.+ 26 Sebulon+ mma mmusua ni: Sered abusua ne Elon abusua ne Yaleel+ abusua. 27 Sebulon mma mmusua a wɔkan wɔn no nyinaa ano si mpem aduosia ne ahanum.+ 28 Yosef+ mma a wɔn din da wɔn mmusua so ne Manase ne Efraim.+ 29 Manase+ asefo nso ni: Makir abusua. Makir+ woo Gilead+, na ɔno nso benyaa Gilead abusua. 30 Gilead mma mmusua ni: Yesa+ abusua, Helek abusua, 31 Asriel abusua, Sekem abusua, 32 Semida+ abusua ne Hefer+ abusua. 33 Na Hefer ba Selofehad annya ɔbabarima biara, mmom ɔwoo mmea nkutoo.+ Selofehad mmabea no din de Mahla, Noa, Hogla, Milka ne Tirsa.+ 34 Manase mma mmusua a wɔkan wɔn no nyinaa ano si mpem aduonum abien ne ahanson.+ 35 Efraim+ mma mmusua ni: Sutela+ abusua ne Beker abusua ne Tahan+ abusua. 36 Sutela asefo nso ni: Eran abusua. 37 Efraim+ mma mmusua a wɔkan wɔn no nyinaa ano si mpem aduasa abien ne ahanum. Eyinom ne Yosef mma mmusua.+ 38 Benyamin+ mma mmusua ni: Bela+ abusua, Asbel+ abusua, Ahiram abusua, 39 Sefufam abusua ne Hufam+ abusua. 40 Bela nso mma ne Ard ne Naaman:+ Wɔn asefo ne Ard abusua ne Naaman abusua. 41 Benyamin+ mma mmusua a wɔkan wɔn no nyinaa ano si mpem aduanan anum ne ahansia.+ 42 Dan+ mma mmusua ni: Suham abusua; na eyinom na wɔbɛyɛɛ Dan mmusua.+ 43 Suhamfo mmusua a wɔkan wɔn no nyinaa ano si mpem aduosia anan ne ahanan.+ 44 Aser+ mma mmusua ni: Yimnah+ abusua ne Yiswi+ abusua ne Beria abusua. 45 Beria mma mmusua ni: Heber abusua ne Malkiel+ abusua. 46 Na Aser wɔ ɔbabea bi a ne din de Serah.+ 47 Aser+ mma mmusua a wɔkan wɔn no nyinaa ano si mpem aduonum abiɛsa ne ahanan.+ 48 Naftali+ mma mmusua ni: Yaseel+ abusua ne Guni+ abusua ne 49 Yeser+ abusua ne Silem+ abusua. 50 Naftali+ mmusua a wɔkan wɔn no nyinaa ano si mpem aduanan anum ne ahanan.+ 51 Israelfo a wɔkan wɔn nyinaa ano si mpem ahansia ne biako, ahanson aduasa.+ 52 Akyiri yi Yehowa ka kyerɛɛ Mose sɛ: 53 “Kyɛ asase no ma nnipa no sɛnea wɔn dodow te.+ 54 Wɔn a wɔdɔɔso no, ma wɔn kɛse, na wɔn a wosua no tew wɔn de so.+ Hwɛ sɛnea wɔn a wɔkan wɔn no dodow te na kyɛ asase no ma wɔn. 55 Wɔmmɔ ntonto+ mfa nkyɛ asase no. Wɔbɛhwɛ nnipa dodow a wɔwɔ abusua biara mu akyɛ agyapade no. 56 Na wɔmmɔ ntonto mfa nkyɛ asase no mma wɔn a wɔdɔɔso ne wɔn a wosua.” 57 Lewi+ mmusua a wɔkan wɔn ni: Gerson+ abusua ne Kohat+ abusua ne Merari+ abusua. 58 Lewifo mmusua ni: Libni+ abusua, Hebron+ abusua, Mahli+ abusua, Musi+ abusua ne Kora+ abusua. Kohat+ woo Amram.+ 59 Na Amram yere din de Yokebed.+ Ɔyɛ Lewi babea a ne yere woo no Egypt. Akyiri yi ɔno nso ne Amram woo Aaron ne Mose ne wɔn nuabea Miriam.+ 60 Aaron nso woo Nadab, Abihu,+ Eleasar ne Itamar.+ 61 Nanso Nadab ne Abihu wui bere a wɔde ogya bi a Yehowa mmaa ho kwan baa n’anim+ no. 62 Na wɔn mu mmarima a wɔadi fi ɔsram biako a wɔkan wɔn no nyinaa ano si mpem aduonu abiɛsa.+ Wɔankan wɔn amfra Israelfo no,+ efisɛ wɔamma wɔn agyapade biara wɔ Israelfo mu.+ 63 Eyinom na Mose ne ɔsɔfo Eleasar kyerɛw wɔn din bere a wɔkan Israelfo wɔ Moab sare so, baabi a ɛbɛn Yordan wɔ Yeriko+ no. 64 Nanso na wɔn a Mose ne ɔsɔfo Aaron kan wɔn bere a wɔkan Israelfo wɔ Sinai sare so no mu ɔbarima biara nka eyinom ho.+ 65 Na Yehowa aka dedaw sɛ: “Wobewuwu wɔ sare so.”+ Enti wɔn mu biara anka, gye Yefune ba Kaleb ne Nun ba Yosua.+\n^ “Yemuel” wɔ Ge 46:10; Ex 6:15.


Beresosɛm Nhoma a Ɛto So Abien 4:1-22\nAfɔremuka, ɛpo, ne asɛn no (1-6)\nNkaneadua, apon, ne adiwo a ɛwowɔ hɔ (7-11a)\nWowiee asɔrefi no mu asiesie (11b-22)\n4 Afei ɔyɛɛ kɔbere afɔremuka no;+ ne tenten yɛ basafa 20, ne tɛtrɛtɛ yɛ basafa 20, na efi soro besi fam yɛ basafa 10. 2 Ɔde dade yɛɛ ɔsɛn kɛse a wɔde nsu begu mu a wɔfrɛ no Ɛpo no;+ efi ano kosi ano yɛ basafa 10. Ɔsɛn no ano yɛ kurukuruwa, na efi soro besi fam yɛ basafa 5. Hama a ne tenten yɛ basafa 30 na etumi twa ho hyia.+ 3 Ɛrekɔ ase no, ɔyɛɛ biribi te sɛ aduaba agude nkuruwankuruwa+ bi wɔ Ɛpo no ho nyinaa hyiae; basafa baako biara, edu na ɛwom. Ebi wɔ soro na ebi wɔ fam. Wɔyɛɛ ɛno ne ɔsɛn no nyinaa boom. 4 Wɔde sii kɔbere anantwi 12 so;+ anantwi no 3 ani kyerɛ atifi fam, 3 ani kyerɛ atɔe fam, 3 ani kyerɛ anaafo fam, na 3 ani kyerɛ apuei fam. Ná Ɛpo no si wɔn so, na wɔn nyinaa akyi kyerɛ Ɛpo no ase. 5 Ɔsɛn no pipiripi te sɛ nsayam;* ná ano te sɛ kuruwa ano, te sɛ sukooko nhwiren a apae. Ná etumi fa nsu* bat susuhina* 3,000. 6 Afei nso, ɔyɛɛ asɛn du a wɔde bɛhohoro nneɛma ho. Ɔde anum sisii nifa so, na ɔde anum nso sisii benkum so.+ Ná wɔde bɛhohoro nneɛma a wɔde bɔ ɔhyew afɔre no ho.+ Ɛpo no de, na asɔfo no de bɛhohoro wɔn ho.+ 7 Afei ɔyɛɛ sika kɔkɔɔ nkaneadua+ du sɛnea onyaa ho akwankyerɛ no,+ na ɔde sisii asɔredan no mu; anum wɔ nifa so, na anum nso wɔ benkum so.+ 8 Bio nso, ɔyɛɛ apon du, na ɔde sisii asɔredan no mu; anum wɔ nifa so, na anum nso wɔ benkum so,+ na ɔyɛɛ sika nkankyee 100. 9 Ɔyɛɛ asɔfo no adiwo+ ne adiwo kɛse+ no ne n’apon, na ɔde kɔbere faa apon no ho. 10 Ɔde Ɛpo no sii nifa so, ɛrekɔ apuei fam.+ 11 Hiram san yɛɛ ade a wɔde sesaw nsõ ne sofi ne nkankyee no.+ Enti Hiram wiee adwuma a ɔyɛ maa Ɔhene Solomon wɔ nokware Nyankopɔn no fi ho+ no: 12 Ɔyɛɛ adum abien+ ne ntaaso nkuruwankuruwa a esi adum abien no so, ne atena abien+ a ɛkata adum no ntaaso nkuruwankuruwa abien no ho; 13 ɛne atena abien no ho granate akutu* 400+ no, atena no biara ho granate akutu no sa so abien, ebi wɔ soro na ebi wɔ fam, na ɛkataa adum no ntaaso nkuruwankuruwa abien no ho;+ 14 ɛne trɔk du a wɔde twe nsu ne asɛn du a esisi trɔk no so;+ 15 ɛne Ɛpo no ne anantwi 12 a esi wɔn so no;+ 16 ɛne nea wɔde sesaw nsõ, sofi, adinam,+ ne ɛho nneɛma nyinaa. Eyinom nyinaa Hiram-Abif+ yɛ maa Ɔhene Solomon wɔ Yehowa fi no ho; ɔde kɔbere a wɔatwiw ho na ɛyɛe. 17 Yordan mantam mu na ɔhene guu nneɛma yi; ogui wɔ dɔte* mu wɔ Sukot+ ne Sereda ntam. 18 Solomon yɛɛ saa nneɛma yi pii, na wɔammu kɔbere no dodow ano.+ 19 Solomon yeyɛɛ nokware Nyankopɔn no fi hɔ nneɛma nyinaa:+ sika kɔkɔɔ afɔremuka,+ apon+ a wɔbɛhyehyɛ paanoo a wɔde kyerɛ no+ wɔ so, 20 nkaneadua no ne ɛho sika kɔkɔɔ amapa+ nkanea a wɔbɛsɔ wɔ pia mu pia no anim sɛnea mmara no kyerɛ no; 21 ɛne nhwiren, nkanea, ne nneɛma a wɔde fa ogya a wɔde sika kɔkɔɔ yeyɛe, kyerɛ sɛ, sika kɔkɔɔ amapa; 22 ɛne adumgya, nkankyee, nkuruwa, ne nkankyee a wɔde ogya gu mu a wɔde sika kɔkɔɔ amapa yɛe; ɛne ofi no ano kwan, Kronkron Mu Kronkronbea apon+ ne asɔredan no apon a wɔde sika kɔkɔɔ yeyɛe no nyinaa.+\n^ Anaa “nsu a etumi kɔ mu yɛ.”\n^ Anaa “dɔte a ɛsɔ.”


Заб 12 CARST - Nnwom 12 NA-TWI | Biblica América Latina\nЗаб 12 CARST - Nnwom 12 NA-TWI\nCARST : Заб 12\n1Boa yɛn, Awurade! Ɛnkaa onipa pa baako mpo. Nokwafo nni hɔ bio.\n2 Wɔn nyinaa didi wɔn ho atoro. Wɔka nsɛm a ɛyɛ dɛ de sisi wɔn ho wɔn ho.\n3 O Awurade, ka tɛkrɛma a ɛdaadaa no nyinaa hyɛ. To ano a etu ne ho a ɛka se,\n4 “Yɛnam yɛn nsɛm so nya nea yɛhwehwɛ. Yɛbɛka nea yɛpɛ biara, na obiara rentumi nsiw yɛn ano” no.\n5 Nanso, Awurade ka se, “Afei, mɛba efisɛ, wɔrehaw mmɔborɔfo, na wɔn a wɔakyere wɔn no nso repene wɔ wɔn yaw mu. Mɛbɔ wɔn ho ban sɛnea wɔhwehwɛ no.”\n6 Awurade bɔhyɛ yɛ nokware. Ɛyɛ kronn sɛ dwetɛ a wɔahoa ho mpɛn ason wɔ fononoo mu. 7 O Awurade, bɔ yɛn ho ban daa, na kora yɛn so fi saa nnebɔneyɛfo no nsam. 8 Efisɛ amumɔyɛfo nenam baabiara, na obiara kamfo wɔn amumɔyɛ no.\nNA-TWI : Nnwom 12


Da biara, wo nipadua ne atamfo bi ko. Worentumi mfa w’ani nhu atamfo no, na anhwɛ a worenhu biribiara nso sɛ wɔwɔ wo nipadua mu, nanso wobetumi akum wo. Mmoawammoawa bi tumi ba yɛn nipadua mu ma yɛyare. * Ɛtɔ da a worenhu sɛ biribi mpo rekɔ so wɔ wo nipadua mu, efisɛ wo nipadua no tumi ko tia mmoawammoawa no, enti wonyare. Nanso ɛnyɛ bere nyinaa na wo nipadua no tumi di atamfo yi so nkonim enti wobɛyare. Ɛba saa a, ɛnde na ɛsɛ sɛ wopɛ aduru bi sa wo ho yare.\nTete no, na nnipa pii nnim sɛ mmoawammoawa bi wɔ hɔ a wobetumi ama yɛayare. Bɛyɛ mfe 215 a atwam yi ara na nyansahufo rehu. Efi saa bere no, nnipa apɛ kwan a wɔbɛfa so abɔ wɔn ho ban. Adɔkotafo abɔ mmɔden atu nsanyare bi ase, ebi nso wɔ hɔ a, wɔama no abrɛ ase. Saa yare no bi ne ntoburo ne mmubui. Nanso nnansa yi, yare bi te sɛ atiridiinini (yellow fever ne dengue) asan ayi ne ti. Ɛbaa no sɛn? Yɛnhwɛ nea akɔfa aba:\nAfe biara nnipa a etu kwan wɔ wiase nyɛ asɛm ketewa. Wɔrekɔ ba nyinaa, na yare nso retrɛw. Nhoma bi ka sɛ: “Akwantu nti, nsanyare tumi trɛw.”—Clinical Infectious Diseases.\nYare mmoawa no bi wɔ hɔ a, aduru mpo ntumi wɔn bio. Asoɛe a ɛhwɛ nnipa akwahosan so wɔ wiase (World Health Organization) kyerɛ sɛ ‘sɛnea nneɛma rekeka kɔ no, yare a seesei nnuru tumi sa no, ɛbɛyɛ kakra aduru ntumi no; ɛbɛsan akum nnipa.’\nAban nyae a, anka obesiw yare ano na antrɛw, nanso ɔman mu basabasayɛ ne ohia mma wɔn kwan.\nNnipa pii nso nyae a anka wɔbɛbɔ wɔn ho ban afi yare ho, nanso wonhu nea wɔnyɛ.\nNea yɛabobɔ din yi nyinaa akyi, wubetumi ayɛ nneɛma bebree abɔ wo ne w’abusuafo ho ban. Asɛm a edi hɔ bɛma woahu sɛ, sɛ wote ɔman a ahia wɔn mu mpo a, wubetumi ayɛ nneɛma nketenkete bi abɔ wo ho ban afi yare ho.\n^ nky. 3 Nanso mmoawammoawa bebree wɔ hɔ a, wɔmma yɛnyare. Nyan! yi bɛma yɛahu mmoawammoawa ne nneɛma bi a ebetumi ama yɛayare.


Efeziërs 2 HTB - Efesofoɔ 2 ASCB\nYɛnya Nkwa Wɔ Kristo Mu\n1Mo deɛ, na moawuwu wɔ mo amumuyɛ ne mo bɔne a 2na anka mote mu, ɛberɛ a na modi ewiase ne ewiem sodifoɔ ahennie akyi no ne honhom a seesei ɛreyɛ adwuma wɔ wɔn a wɔyɛ asoɔden mu no. 3Ɛberɛ bi, yɛn nyinaa ne wɔn tena dii honam akɔnnɔ akyi yɛɛ ɔhonam apɛdeɛ ne ne nsusuiɛ. Yɛn nso na ɛsɛ sɛ Onyankopɔn abufuo ba yɛn so. 4Nanso, ɛsiane nʼadɔyɛ a ɛdɔɔso ma yɛn enti, Onyankopɔn a nʼahummɔborɔ dɔɔso no 5maa yɛn nkwa wɔ Kristo mu, wɔ ɛberɛ a anka yɛawuwu wɔ amumuyɛ mu mpo; adom enti na wɔagye mo nkwa. 6Onyankopɔn nyanee yɛn ne Kristo, na ɔde yɛn ne Kristo atena ɔsoro ahemman mu 7sɛdeɛ ɛbɛyɛ a nna a ɛreba no mu, ɔbɛda nʼadom ahonya a ɛboro so no adi; nʼadɔeɛ a ɔnam Kristo Yesu so yɛɛ yɛn no. 8Ɛyɛ adom no enti na wɔnam gyidie so agye mo nkwa. Ɛmfiri mo ankasa, ɛyɛ Onyankopɔn akyɛdeɛ. 9Ɛmfiri nnwuma mu, na obi de ahoahoa ne ho. 10Onyankopɔn na wayɛ yɛn sɛdeɛ yɛteɛ yi. Ɔnam Kristo so bɔɔ yɛn sɛ yɛmmɛyɛ nnwuma pa a wasiesie ato hɔ no.\nKristo Mu Baako Yɛ\n11Afei, monkae sɛ mo a na anka kane no wɔwoo mo amanamanmufoɔ, na wɔn a wɔfrɛ wɔn ho twetiatwafoɔ, (deɛ wɔde nsa ayɛ wɔ honam mu) frɛ mo momonotofoɔ, 12monkae sɛ saa ɛberɛ no, na moate mo ho afiri Kristo ho, na wɔnnkane mo mfra Israelfoɔ, na moyɛ ahɔhoɔ a monka bɔhyɛ apam no ho, na monni anidasoɔ ɛna monni Onyankopɔn nso wɔ ewiase. 13Nanso, afei mo a na anka mowɔ akyirikyiri no, wɔnam Kristo mogya no so atwe mo abɛn Onyankopɔn.\n14Ɛfiri sɛ, Kristo no ankasa nam baako a wama Yudafoɔ ne amanamanmufoɔ ayɛ no so de asomdwoeɛ aba. Ɔnam ɔno ankasa ne honam so bubuu ɔfasuo a na ɛtwa wɔn ntam ma wɔyɛ atamfoɔ no. 15Ɔnam ne onipadua so asɛe Mose Mmara ne nʼahyɛdeɛ tumi no. Ne botaeɛ ne sɛ ɔbɛma Yudafoɔ ne amanamanmufoɔ ayɛ baako na ɔde asomdwoeɛ aba. 16Ɔnam asɛnnua a ɔde sɛee nitan a ɛwɔ wɔn ntam no so aka wɔn abom ayɛ onipadua baako na wapata wɔne Onyankopɔn ntam. 17Enti, Kristo ba bɛkaa Asɛmpa a ɛyɛ asomdwoesɛm no kyerɛɛ wɔn a wɔwɔ akyirikyiri ne wɔn a wɔbɛn nyinaa. 18Ɔno enti yɛwɔ Honhom baako a yɛnam no so kɔ Agya no nkyɛn.\n19Enti seesei, monnyɛ ahɔhoɔ ne amanfrafoɔ bio, na mmom mo ne Onyankopɔn nkurɔfoɔ no yɛ nnipa korɔ na mofra Onyankopɔn abusuafoɔ no mu, 20na wɔato mo asi asomafoɔ no ne adiyifoɔ no fapem a Kristo Yesu no ankasa yɛ ne tweatiboɔ no so. 21Ɔno na ɔma ɛdan mu no nyinaa yɛ baako na ɛbɛyɛ asɔredan kronkron wɔ Awurade mu. 22Ne mu na wɔresiesie mo na mo abɔ mu abɛyɛ efie a Onyankopɔn nam ne Honhom so tena mu.\nASCB : Efesofoɔ 2


Daniel bɔɔ mpae kaa ɔne ɔman no bɔne (1-19)\nƆman no bɛsɛe a obiara rentena hɔ mfe 70 (2)\nGabriel baa Daniel hɔ (20-23)\nNnawɔtwe 70 ho nkɔmhyɛ (24-27)\nNnawɔtwe 69 betwam ansa na Mesia no aba (25)\nWobekum Mesia no (26)\nWɔbɛsɛe kurow no ne kronkronbea no (26)\n9 Mediani Ahasweros ba Dario a wɔde no sii Kaldeafo ahenni so hene no, n’afe a edi kan+ 2 a obedii hene mu no, me Daniel, mehwehwɛɛ nhoma ahorow* no mu, na mihuu mfe dodow a Yehowa asɛm a ɛbaa odiyifo Yeremia nkyɛn no kyerɛe sɛ Yerusalem bɛsɛe+ a obiara rentena hɔ no; ɛyɛ mfe 70.+ 3 Enti medan m’ani hwɛɛ Yehowa, nokware Nyankopɔn no, na mebɔɔ mpae de m’adesrɛ too n’anim. Na meyɛɛ akɔnkyen*+ furaa awerɛhow ntama,* na metenaa nsõ mu. 4 Na mebɔɔ Yehowa me Nyankopɔn no mpae, na mekaa yɛn bɔne. Mekae sɛ: “O Yehowa, nokware Nyankopɔn, wo a woyɛ kɛse na wo ho yɛ hu, wo a wudi w’apam so na woda ɔdɔ a enni huammɔ adi+ kyerɛ wɔn a wɔdɔ wo na wodi wo mmara nsɛm so,+ 5 yɛayɛ bɔne na yɛadi mfomso; yɛayɛ bɔne kɛse, na yɛatew atua.+ Yɛaman afi wo mmara nsɛm ne w’ahyɛde ho. 6 Yɛantie wo nkoa adiyifo+ a wɔkasae wɔ wo din mu kyerɛɛ yɛn ahemfo, yɛn mpanyimfo ne yɛn agyanom ne asaase no so nnipa nyinaa no. 7 O Yehowa, wo de, woyɛ ɔtreneeni, na yɛn de, animguase mu na yɛwɔ sɛnea ato yɛn nnɛ yi. Yudafo ne Yerusalemfo ne Israelfo nyinaa anim agu ase, wɔn a wɔbɛn ne wɔn a wɔwɔ akyirikyiri nyinaa, wɔn a wɔanni wo nokware nti woabɔ wɔn ahwete nsaase nyinaa so no.+ 8 “O Yehowa, yɛne yɛn ahemfo, yɛn mpanyimfo ne yɛn agyanom nyinaa, animguase mu na yɛwɔ efisɛ yɛayɛ wo bɔne. 9 Yehowa yɛn Nyankopɔn, wowɔ mmɔborɔhunu na wode bɔne kyɛ,+ na yɛn na yɛatew wo so atua.+ 10 Yehowa yɛn Nyankopɔn, yɛantie w’asɛm, na wo mmara a wonam wo nkoa adiyifo no so de maa yɛn no, yɛanni so.+ 11 Israelfo nyinaa abu wo Mmara so; wɔaman, na wɔantie w’asɛm. Ɛno nti, nnome ne ntam a wɔakyerɛw wɔ nokware Nyankopɔn no akoa Mose Mmara mu no, wode aba yɛn so,+ efisɛ yɛayɛ wo bɔne. 12 Nea wokae sɛ wode bɛyɛ yɛne yɛn mpanyimfo a wodii yɛn so* no,+ woayɛ, efisɛ wode mmusu kɛse aba yɛn so. Nea esii Yerusalem no, ebi nsii wiase baabiara da.+ 13 Mmusu yi nyinaa aba yɛn so, sɛnea wɔakyerɛw wɔ Mose Mmara no mu no,+ nanso Yehowa yɛn Nyankopɔn, yɛmpaa wo kyɛw sɛ hu yɛn mmɔbɔ, na yɛn bɔne nso, yennyaee,+ na yennya ntee ase sɛ, wudi w’asɛm so.* 14 “Enti Yehowa, wotwɛnee, na bere a ɛfata no wode mmusu baa yɛn so. Yehowa yɛn Nyankopɔn, woteɛ wɔ nnwuma a woayɛ nyinaa mu, nanso yɛantie w’asɛm.+ 15 “Enti, O Yehowa yɛn Nyankopɔn, wo na wode nsa a ɛyɛ den yii wo man fii Egypt asaase so,+ a wode agye din de abesi nnɛ da yi.+ Yɛayɛ bɔne, yɛayɛ bɔne kɛse paa. 16 O Yehowa, wo nnwuma nyinaa teɛ,+ enti yɛpa wo kyɛw, yi w’abufuw ne w’abufuhyew fi wo kurow Yerusalem, wo bepɔw kronkron no so kɔ, efisɛ yɛn bɔne ne yɛn agyanom mfomso nti, Yerusalem ne wo man anim agu ase wɔ wɔn a wɔatwa yɛn ho ahyia no nyinaa anim.+ 17 Enti afei, O yɛn Nyankopɔn, tie w’akoa mpaebɔ ne n’adesrɛ. O Yehowa, wo din nti, ma w’anim nhyerɛn wɔ wo tenabea kronkron+ a asɛe no so.+ 18 O me Nyankopɔn, yɛ aso tie! Bue w’aniwa na hwɛ sɛnea yɛn asɛm ayɛ mmɔbɔ, na hwɛ kurow a wo din da so no. Ɛnyɛ yɛn nnwuma pa nti na yɛde yɛn adesrɛ aba w’anim yi, na mmom wo mmɔborɔhunu bebrebe no ntia.+ 19 O Yehowa, tie yɛn. O Yehowa, fa kyɛ yɛn.+ O Yehowa, yɛ aso tie yɛn na keka wo ho! O me Nyankopɔn, wo din nti, ntwentwɛn wo nan ase, efisɛ wo din na ɛda wo kurow ne wo man so.”+ 20 Bere a migu so rekasa, na merebɔ mpae, na mereka me bɔne ne me man Israel bɔne, na mede me Nyankopɔn bepɔw kronkron ho adesrɛ reto Yehowa me Nyankopɔn anim no,+ 21 yiw, bere a migu so rebɔ mpae no, ɔbarima Gabriel+ a midii kan huu no wɔ anisoadehu mu no+ baa me nkyɛn. Ɔbaa me nkyɛn anwummere, bere a wɔbɔ akyɛde afɔre no. Saa bere no, na mabrɛ a mintumi nyɛ me ho hwee. 22 Na ɔma metee ase, na ɔkae sɛ: “O Daniel, maba sɛ merebɛboa wo ama woahu mu yiye na woate ase. 23 Bere a wufii w’adesrɛ no ase no, minyaa nkra, na maba sɛ merebɛka akyerɛ wo, efisɛ wosom bo paa.*+ Enti dwinnwen asɛm no ho, na te anisoadehu no ase. 24 “Wɔahyɛ nnawɔtwe 70* ama wo man ne wo kurow kronkron no,+ sɛnea ɛbɛyɛ a mmarato to betwa, na bɔne aba awiei,+ na wɔde mfomso akyɛ,+ na wɔde trenee a ɛwɔ hɔ daa aba,+ na wɔde ahyɛnsode atim anisoadehu ne nkɔmhyɛ* no so,+ na wɔasra Kronkron Mu Kronkronbea no. 25 Hu na te ase sɛ, sɛ wonya ka sɛ wɔnsan nkyekye Yerusalem mma ensi ne dedaw mu a,+ ebedi nnawɔtwe 7 ne nnawɔtwe 62+ ansa na Mesia,*+ Ɔkannifo+ no aba. Wɔbɛsan akyekye ama asi ne dedaw mu, na ebenya abɔnten kɛse ne obon a nsu fa mu, nanso wɔbɛyɛ wɔ amanehunu bere mu. 26 “Nnawɔtwe 62 no akyi no, wobekum Mesia no,*+ na ne ho biribiara renka.+ “Na ɔkannifo bi bɛba, na ne nkurɔfo bɛsɛe kurow no ne kronkronbea no.+ Na kronkronbea no awiei bɛba sɛ nsuyiri. Akodi bɛkɔ so akosi sɛ awiei no bedu; nea wɔahyɛ ato hɔ ne ɔsɛe.+ 27 “Ɔbɛma apam no ayɛ adwuma ama nnipa pii nnawɔtwe baako, na edu nnawɔtwe no mfinimfini a, ɔbɛma afɔrebɔ ne akyɛde afɔre agyae.+ “Nea ɔde ɔsɛe bɛba no, ɔde akyiwade ntaban na ebetu aba,+ na nea wɔahyɛ ato hɔ no, wobehwie agu nea asɛe no so akosi sɛ ɔsɛe pasaa no bɛba.”\n^ Kyerɛ sɛ, nhoma kronkron ahorow.\n^ Nt., “yɛn atemmufo a wobuu yɛn atɛn.”\n^ Anaa “woyɛ ɔnokwafo.”\n^ Anaa “woyɛ obi a wɔdɔ wo paa; woyɛ obi a wonni wo ho agoru.”\n^ Kyerɛ sɛ, nnawɔtwe baako biara yɛ mfe ason; woka bom a, ɛyɛ mfe 490.\n^ Nt., “odiyifo.”\n^ Anaa “Nea Wɔasra No no.”\n^ Anaa “wobetwa Mesia no afi hɔ.”


KENKAN WƆ Afrikaans Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nDANIEL NE MIRIAM waree September 2000, na wɔtenaa Spain kurow Barcelona mu. Daniel ka sɛ: “Ná yɛn ho dwo yɛn wɔ yɛn asetena mu. Adwuma a na yɛyɛ nti, na yetumi kodidi wɔ adidibea ahorow a ɛhɔnom biribiara yɛ kama. Ná yetumi tutu akwan kɔ aman foforo so, na na yɛhyɛ ntade pa. Asɛnka nso, na yɛkɔ daa.” Nanso, nsakrae bi bae.\nWɔyɛɛ ɔmantam nhyiam bi afe 2006. Ɔkasa bi a wɔmae wɔ nhyiam no ase kaa Daniel koma paa. Wobisaa asɛm bi wɔ kasa no mu sɛ: “So yɛreyɛ nea yebetumi nyinaa de aboa wɔn a ‘wɔasi owu kwan so no’ ma wɔabɛfa ɔkwan a ɛkɔ nkwa mu no so?” (Mmeb. 24:11) Ɔkasa no sii so dua sɛ, yɛwɔ asɛyɛde sɛ yɛka nkwagye asɛm a ɛwɔ Bible mu no kyerɛ afoforo. (Aso. 20:26, 27) Daniel ka sɛ, “Ɛyɛɛ me sɛ me na Yehowa rekasa akyerɛ me.” Wɔkae wɔ ɔkasa no mu nso sɛ, sɛ obi trɛw ne som mu a, ɛma n’ani gye paa. Ná Daniel nim sɛ saa asɛm no yɛ nokware. Nea enti a ɛte saa ne sɛ, na Miriam afi ase reyɛ akwampae adwuma dedaw, na na n’ani agye paa.\nDaniel ka sɛ, “Misii gyinae sɛ, bere aso sɛ meyɛ nsakrae kɛse wɔ m’asetena mu.” Na ɔyɛɛ saa nso. Daniel tew bere a na ɔde yɛ honam fam adwuma no so, na ofii ase yɛɛ akwampae adwuma. Osusuw anigye a sɛ ɔne Miriam kɔsom wɔ baabi a wohia Ahenni asɛmpakafo pii a wobetumi anya no ho.\nNSƐNNENNEN A YEDII KAN HYIAE NE ANIGYESƐM A EFII MU BAE\nMay 2007 no, Daniel ne Miriam gyaee honam fam adwuma a na wɔyɛ no. Wotu kɔtenaa Panama. Ná wɔakɔ ɔman no so nsrahwɛ pɛn. Asasesin a na wɔbɛyɛ mu adwuma no yɛ nsupɔw bi a ɛwɔ Bocas del Toro Archipelago a ɛwɔ Caribbean Po no mu so. Nnipa a wɔte nsupɔw no so dodow no ara yɛ Ngabefo. Daniel ne Miriam siee sika, na na wɔn adwene yɛ wɔn sɛ wobetumi de saa sika no atena Panama abosome nwɔtwe.\nNá wɔde ahyɛmma na efi supɔw baako so kɔ foforo so. Sɛ wodu supɔw bi so a, na wɔtena sakre so yɛ asɛnka adwuma no. Wɔda so kae bere a edi kan a wɔde sakre kyinkyinii nsupɔw no so no. Wotwaa kwan akwansin 20 (kilomita 32) faa mmepɔw so, bere a na owia rebɔ denneennen. Ɔbrɛ nti, anka Daniel reyɛ atwa ahwe. Ne nyinaa mu no, sɛ Daniel ne Miriam du afie a esisi kwan ho wɔ ɔkwan no so mu a, na Ngabe mmusua no gye wɔn fɛw so, titiriw, bere a ɛhɔfo no behui sɛ wotumi ka wɔn kurom kasa kakra no. Ankyɛ na Daniel ne Miriam benyaa nnipa 23 a wɔne wɔn sua Bible.\nNanso, bere a awarefo no sika sae no, wɔn anigye danee awerɛhow. Daniel ka sɛ, “Bere a yɛresusuw ho sɛ yɛbɛsan akɔ Spain no, yɛn ani taataa nusu. Ná yɛn werɛ ahow paa sɛ yɛrebegyaw nkurɔfo a yɛne wɔn sua Bible no hɔ.” Nanso, bosome baako akyi no, wɔtee anigyesɛm bi. Miriam ka sɛ: “Wɔma yɛsomee sɛ akwampaefo atitiriw. Yɛn ani gyei paa sɛ yɛbɛkɔ so atena ɔman no mu ayɛ asɛnka adwuma no!”\nANIGYE KƐSE A WƆANYA\nEsiane nsakrae ahorow a wɔyɛe wɔ ahyehyɛde no mu nti, afe 2015 no, wɔmaa Daniel ne Miriam gyaee akwampaefo atitiriw adwuma no, na wɔka kyerɛɛ wɔn sɛ wɔnkɔ so nsom sɛ daa akwampaefo. Afei, dɛn na na wɔbɛyɛ? Wonyaa bɔhyɛ a ɛwɔ Dwom 37:5 no mu awerɛhyem. Ɛhɔ ka sɛ: “Fa wo kwan hyɛ Yehowa nsa, na fa wo ho to no so, na ɔno na ɔbɛyɛ.” Wɔhwehwɛɛ honam fam adwuma a wɔbɛyɛ na aboa wɔn ama wɔakɔ so ayɛ daa akwampae adwuma no. Ɛnnɛ, wɔresom wɔ asafo bi a ɛwɔ Veraguas mantam mu wɔ Panama.\nDaniel ka sɛ: “Ansa na yɛrebefi Spain no, na yentumi nhu sɛ yebetumi ayɛ yɛn ho awiɛmfoɔ anaa. Nanso ɛnnɛ, yɛayɛ yɛn ho awiɛmfoɔ, na ade a ɛho hia ankasa biara mmɔɔ yɛn.” Dɛn ne anigye kɛse a wɔanya? Wɔka sɛ, “Yɛanya hokwan reboa ahobrɛasefo ama wɔasua Yehowa ho ade. Ɛno ama yɛanya anigye a ɛso bi nni!”


Efeserne 4 LB - Efesofo 4 AKCB\nBiakoyɛ Wɔ Kristo Mu\n1Me a meyɛ odeduani ma Awurade no hyɛ mo sɛ montena ase mma ɛmfata ɔfrɛ a wɔafrɛ mo no. 2Mommrɛ mo ho ase koraa na munnwo; montɔ mo bo ase, na mo ne obiara ntena wɔ ɔdɔ mu. 3Mommɔ mmɔden sɛ monam asomdwoe hama so bɛma Honhom biakoyɛ no atena mo mu. 4Nipadua baako ne Honhom baako na ɛwɔ hɔ, sɛnea wɔfrɛɛ mo kɔɔ anidaso baako, 5Awurade baako, gyidi baako ne asubɔ baako mu no. 6Yɛwɔ Onyankopɔn a ɔyɛ yɛn nyinaa Agya a odi yɛn nyinaa so. Ɔnam yɛn nyinaa mu, na ɔte yɛn nyinaa mu nso.\n7Yɛn mu biara wɔ adom bi sɛnea Kristo akyɛ ama yɛn. 8Eyi nti na Kyerɛwsɛm no ka se,\n“Bere a ɔforo kɔɔ ɔsoro no,\nɔfaa nneduafo kaa ne ho;\nna ɔmaa nnipa akyɛde.”\n9Afei sɛ “ɔkɔɔ ɔsoro” no nkyerɛase ne dɛn? Ase kyerɛ sɛ, nea edi kan no, ɔkɔɔ fam wɔ asase ase pɛɛ. 10Enti nea ɔkɔɔ fam no ara na ɔkɔɔ ɔsoro a ɛboro wim nyinaa so, sɛnea ɔbɛhyɛ abɔde nyinaa ma. 11Ɔno na ɔmaa ebinom yɛɛ asomafo, afoforo yɛɛ adiyifo, afoforo yɛɛ asɛmpakafo, na afoforo nso yɛɛ asɔfo ne akyerɛkyerɛfo. 12Ɔyɛɛ eyi de siesiee Onyankopɔn nkurɔfo nyinaa maa ɔsom nnwuma, sɛnea Kristo nipadua no nyin bɛkɔ so 13kosi sɛ yɛn nyinaa benya gyidi baako ne Onyankopɔn Ba no ho nimdeɛ baako, na yɛawie nyin wɔ Kristo mayɛ mu.\n14Yɛrenyɛ mmofra bio, wɔn a asorɔkye bɔ wɔn kɔ nea ɛpɛ, na nkyerɛkyerɛ mframa biara de wɔn di akɔneaba na bradatofo ne aniferefo daadaa wɔn. 15Mmom, sɛ yɛtena ase nokware ne ɔdɔ honhom mu a, yebenyin wɔ Kristo a ɔyɛ asafo no Ti no mu. 16Ne mu na honam akwaa ahorow no suso wɔn ho wɔn ho mu. Ne mu na obiara yɛ nʼadwuma, na nipadua no nyin ahoɔden so wɔ ɔdɔ mu.\n17Mede Awurade din bɔ mo kɔkɔ se monntena ase bio sɛ amanamanmufo a wonni adwene pa bi, 18na sum aduru wɔn ntease. Wonnim hwee na wɔyɛ asoɔden. Wonnim Onyankopɔn mu asetena na wonni nkatede ma nea ɛteɛ. 19Wɔn ani nwu hwee. Wɔagyaa wɔn ho ama bɔne na wɔyɛ afide ahorow nyinaa bi a wonnu wɔn ho.\n20Ɛnyɛ saa na musua faa Kristo ho. 21Ɛyɛ nokware sɛ motee ne nka, na wɔkyerɛkyerɛɛ mo sɛnea nokware a ɛwɔ Yesu mu no te. 22Enti montwe mo ho mfi mo suban dedaw no a akɔnnɔ bɔne ama aporɔw no ho. 23Momma Honhom no nyɛ mo koma ne mo adwene foforo, 24na montena ase wɔ suban foforo a wɔbɔɔ no Onyankopɔn sɛso wɔ treneeyɛ ne kronkronyɛ mu no.\n25Munnni atoro nkyerɛ mo ho mo ho. Obiara nni nokware nkyerɛ ne nua, efisɛ, yɛn nyinaa yɛ nnipa baako wɔ Kristo nipadua mu. 26Sɛ mo bo fuw a, monnyɛ bɔne. Mommma owia nkɔtɔ mo abufuw so. 27Mma ɔbonsam kwan. 28Ɛsɛ sɛ obi a ɔbɔ korɔn no gyae akrɔmmɔ. Obiara nyɛ adwuma na moatumi aboa afoforo.\n29Mma kasa bɔne mfi wʼanom, na mmom ka kasa pa na aboa afoforo sɛnea ehia wɔn na wɔn a wotie anya so mfaso. 30Monnhow Onyankopɔn Honhom Kronkron a wɔnam so asɔw mo ano ama ogyeda no werɛ. 31Munyi yawdi, bobɔne ne abufuw, ahohoahoa ne nseku ne bɔnepɛ nyinaa mfi mo mu. 32Monyɛ ayamye mma mo ho mo ho, mo yam nhyehye mo mma mo ho mo ho, na momfa mo mfomso nkyekyɛkyekyɛ mo ho mo ho sɛnea Onyankopɔn nam Kristo so de mo bɔne kyɛɛ mo no.\nAKCB : Efesofo 4


Ahene Nhoma a Edi Kan 19:1-21\nYesebel abufuw nti, Elia guanee (1-8)\nYehowa yii ne ho adi kyerɛɛ Elia wɔ Horeb (9-14)\nWɔka kyerɛɛ Elia sɛ ɔnkɔsra Hasael, Yehu, ne Elisa (15-18)\nWɔpaw Elisa sɛ onsi Elia ananmu (19-21)\n19 Ahab+ kɔkaa nea Elia ayɛ nyinaa ne sɛnea ɔde sekan akunkum adiyifo no nyinaa+ kyerɛɛ Yesebel.+ 2 Ɛnna Yesebel tuu ɔbɔfo kɔka kyerɛɛ Elia sɛ: “Sɛ ebedu ɔkyena sesɛɛ na memma wonyɛɛ sɛ wɔn* a, anyame no ntua me ka na wɔmfa bi nka ho!” 3 Ɛmaa ehu kaa no, enti ogyaw ne somfo no wɔ hɔ, na oguan peree ne nkwa.*+ Okopuee Beer-Seba+ a ɛwɔ Yuda asaase so.+ 4 Ɔde n’ani kyerɛɛ sare so twaa da koro kwan, na ɔkɔtenaa sisia dua bi ase. Afei ɔsrɛe sɛ onwu.* Asɛm a ɔkae ne sɛ: “Afei de, mabrɛ! O Yehowa, gye me nkwa* fi me nsam,+ na mensen m’agyanom.” 5 Afei ɔdan ne ho too hɔ, na ɔfaa mu dae wɔ sisia dua no ase. Ɛnna ɔbɔfo bi de ne nsa bɛkaa no+ frɛɛ no sɛ: “Sɔre didi.”+ 6 Ɔtoo n’ani hwɛɛ n’atifi no, ohui sɛ paanoo kurukuruwa bi da abo hyehyeehyew so na nsu toa nso si ho. Odidi nomee, na ɔsan dan ne ho too hɔ. 7 Akyiri yi, Yehowa bɔfo no san bae ne mprenu so, na ɔde ne nsa kaa no kae sɛ: “Sɔre didi, na wowɔ kwan twa.” 8 Enti ɔsɔre didi nomee, na ɔde ahoɔden a onya fii aduan no mu no twaa kwan nnafua 40, awia ne anadwo; ɔkɔe ara koduu nokware Nyankopɔn no bepɔw Horeb so.+ 9 Ɛhɔ na ɔkɔɔ ɔbodan bi mu+ kɔdaa hɔ anadwo no; na hwɛ! Yehowa bisaa no wɔ hɔ sɛ: “Elia, dɛn na woreyɛ wɔ ha?” 10 Ɛnna ɔkae sɛ: “Mako ama asafo Nyankopɔn Yehowa,+ efisɛ Israelfo agyaw w’apam,+ na w’afɔremuka nso, wɔadwiriw agu. Wɔde sekan akunkum w’adiyifo,+ na me nko ara na maka. Me nso, wɔrepɛ agye me nkwa* afi me nsam.”+ 11 Ɛnna ɔka kyerɛɛ no sɛ: “Pue kogyina Yehowa anim wɔ bepɔw no so.” Na hwɛ, ná Yehowa retwam,+ na mframa kɛse a ano yɛ den di Yehowa anim repaapae mmepɔw bubu abotan,+ nanso na Yehowa nni mframa no mu. Mframa no akyi no, asaase wosowee,+ nanso na Yehowa nni asaasewosow no mu. 12 Asaasewosow no akyi no, ogya bae,+ nanso na Yehowa nni ogya no mu. Ogya no akyi no, ɛnne bi kasae brɛoo.+ 13 Bere a Elia tee no, ɛhɔ ara na ɔde n’ataade* kataa n’anim,+ na opue kogyinaa ɔbodan no ano. Afei ɛnne bi bisaa no sɛ: “Elia, dɛn na woreyɛ wɔ ha?” 14 Ɛnna ɔkae sɛ: “Mako ama asafo Nyankopɔn Yehowa, efisɛ Israelfo agyaw w’apam,+ na w’afɔremuka nso, wɔadwiriw agu. Wɔde sekan akunkum w’adiyifo, na me nko ara na maka. Me nso, wɔrepɛ agye me nkwa* afi me nsam.”+ 15 Yehowa ka kyerɛɛ no sɛ: “San w’akyi, na sim kɔ Damasko sare so. Wudu hɔ a, sra Hasael+ na si no hene wɔ Siria so. 16 Afei nso, sra Nimsi banana Yehu+ na si no hene wɔ Israel so, na Safat ba Elisa* a ofi Abel-Mehola nso, sra no yɛ no odiyifo a obesi w’ananmu.+ 17 Obiara a obeguan Hasael sekan no,+ Yehu bekum no,+ na obiara a obeguan Yehu sekan nso, Elisa bekum no.+ 18 Afei nso, meda so ara wɔ nnipa 7,000 wɔ Israel+ a wommuu nkotodwe nsom Baal,+ na womfew n’ano.”+ 19 Enti ofii hɔ kɔe, na okohuu Safat ba Elisa sɛ ɔrefuntum asaase. Ná anantwi mpamho* 12 di n’anim, na ɔne nea ɛto so 12 no na ɛnam. Ɛnna Elia kɔɔ ne nkyɛn kɔtow n’ataade*+ guu no so. 20 Ɛhɔ ara na ogyaw anantwi no hɔ tuu mmirika dii Elia akyi kae sɛ: “Mesrɛ wo, ma minkofew me papa ne me maame ano mfa nkra wɔn ansa na mabedi w’akyi.” Ɛnna ɔka kyerɛɛ no sɛ: “Kɔ bra; minsiw wo kwan.” 21 Enti ɔkɔe, na ɔfaa anantwi no abien kum wɔn,* na ɔde nnua a na esuso anantwi no mu yɛɛ anyina noaa wɔn nam, na ɔde maa nkurɔfo no ma wodii. Ɛno akyi no, ɔsɔre kodii Elia akyi, na ɔsom no.+\n^ Anaa “memmaa wo kra nyɛɛ sɛ wɔn mu baako kra.”\n^ Anaa “ne kra nwu.”\n^ Anaa “ne diyifo ataade.”\n^ Ɛkyerɛ, “Onyankopɔn Ne Nkwagye.”\n^ Anaa “anantwi abien abien.”\n^ Nt., “de bɔɔ afɔre.”


Hosea 14 NIVUK – Hosea 14 AKCB | Biblica\nHosea 14 NIVUK – Hosea 14 AKCB\nAhonu De Nhyira Ba\n1Israel, san wʼakyi kɔ Awurade wo Nyankopɔn nkyɛn.\nWʼasehwe fi wo bɔne!\n2Fa wo nsɛm a wowɔ\nsan kɔ Awurade nkyɛn.\nKa kyerɛ no se,\n“Fa yɛn bɔne nyinaa kyɛ yɛn,\nna fa ahummɔbɔ gye yɛn,\nna yɛatumi ayi wo ayɛ.\n3Asiria rentumi nnye yɛn;\nyɛrentena akofo apɔnkɔ so.\nYɛrenka bio da se, ‘Yɛn anyame’\nnkyerɛ nea yɛn ara de yɛn nsa ayɛ,\nna wo mu na ayisaa nya mmɔborɔhunu.”\n4“Mɛsa wɔn asoɔden yare.\nMefi me koma mu adɔ wɔn,\nefisɛ mʼabufuw nni wɔn so bio.\n5Mɛyɛ sɛ obosu ama Israel.\nƆbɛfefɛw ayɛ frɔmfrɔm te sɛ sukooko.\nTe sɛ Lebanon sida no,\nɔde ne ntin betim fam;\n6ne mman bɛdennan.\nNʼahoɔfɛ bɛyɛ sɛ ngodua,\nna ne hua ayɛ sɛ Lebanon sida.\n7Nnipa bɛtena ne nwini ase bio.\nObenyin ayɛ frɔmfrɔm te sɛ aburow.\nƆbɛfefɛw ayɛ frɔmfrɔm te sɛ bobe,\nna ne din a ahyeta bɛyɛ sɛ nsa a efi Lebanon.\n8Efraim dɛn na me ne ahoni wɔ yɛ bio?\nMegye no so na mʼani aku ne ho.\nMete sɛ dua a nʼahaban mpo;\nsɛ wobɛsow aba a, egyina me so.”\n9Hena ne onyansafo? Obehu eyinom mu.\nHena na ɔwɔ nhumu? Ɔbɛte eyinom ase.\nAwurade akwan teɛ.\nAtreneefo nantew so,\nnanso asoɔdenfo hintiw wɔ mu.\nAKCB : Hosea 14


Yɛyɛ Yehowa Dea | Adesua\nƆwɛn-Aban—Nea Adesua Nsɛm Wom | July 2018\nKENKAN WƆ Afrikaans Albanian Alur American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\nYɛyɛ Yehowa Dea\n“Anigye ne ɔman a wɔn Nyankopɔn ne Yehowa, ɔman a wapaw wɔn sɛ n’agyapade.”—DW. 33:12.\nNNWOM: 40, 50\nSɛ yehyira yɛn ho so na yɛbɔ asu a, na dɛn na yɛada no adi?\nAdɛn nti na ɛsɛ sɛ yɛma nnipa nyinaa hu sɛ Yehowa nkutoo na yɛsom no?\nAdɛn nti na ehia sɛ yɛtew yɛn anim ma yɛn nuanom Kristofo, yeyi yɛn yam boa wɔn, yɛde wɔn bɔne kyɛ wɔn, na yɛne wɔn di no ayamye so?\n1. Adɛn nti na yebetumi aka pa ara sɛ biribiara yɛ Yehowa dea? (Hwɛ mfoni a ɛwɔ adesua yi mfiase no.)\nBIRIBIARA yɛ Yehowa dea! “Ɔsoro mu soro ankasa, ne asase ne nea ɛwɔ so nyinaa” yɛ Yehowa dea. (Deut. 10:14; Adi. 4:11) Wei kyerɛ sɛ, Yehowa na ɔbɔɔ nnipa, enti nnipa nyinaa yɛ ne dea. (Dw. 100:3) Nanso, nnipa abakɔsɛm nyinaa mu no, Onyankopɔn apaw nnipakuw pɔtee bi sɛ ne nkurɔfo wɔ ɔkwan soronko so.\n2. Henanom na Bible ka wɔn ho asɛm sɛ wɔyɛ Yehowa dea wɔ ɔkwan soronko so?\n2 Sɛ nhwɛso no, Dwom 135 ka tete Israelfo a wɔsom Yehowa nokwarem no ho asɛm sɛ wɔyɛ “n’agyapade titiriw.” (Dwom 135:4) Afei nso, Hosea nhoma no ka too hɔ sɛ, nnipa bi a wɔnyɛ Israelfo bɛba abɛyɛ Yehowa nkurɔfo. (Hos. 2:23) Hosea nkɔmhyɛ no baa mu bere a Yehowa paw wɔn a wɔnyɛ Yudafo kaa wɔn a wɔne Kristo bedi ade no ho. (Aso. 10:45; Rom. 9:23-26) Saa “ɔman kronkron” no yɛ Yehowa “agyapade soronko” wɔ ɔkwan titiriw so. Wɔde honhom kronkron asra emufo, na wɔapaw wɔn sɛ wɔnkɔtena soro. (1 Pet. 2:9, 10) Kristofo anokwafo dodow no ara a wɔwɔ hɔ nnɛ a wɔwɔ anidaso sɛ wɔbɛtena asase so no nso ɛ? Wɔn nso, Yehowa frɛ wɔn ne “man” ne ‘wɔn a wapaw wɔn.’—Yes. 65:22.\n3. (a) Ɛnnɛ, henanom na wɔne Yehowa wɔ abusuabɔ soronko? (b) Dɛn na yebehu wɔ adesua yi mu?\n3 Ɛnnɛ, “nguankuw ketewa” no a wɔwɔ anidaso sɛ wɔbɛtena soro ne “nguan foforo” no a wɔwɔ anidaso sɛ wɔbɛtena asase so no na wɔbom yɛ “kuw biako,” na Yehowa bu wɔn pa ara sɛ ne nkurɔfo. (Luka 12:32; Yoh. 10:16) Yɛpɛ sɛ yɛma Yehowa hu sɛ, yɛn ani sɔ sɛ wama yɛne no anya abusuabɔ soronko a ɛte saa. Adesua yi mu no, yebehu nea yebetumi ayɛ de akyerɛ sɛ yɛn ani sɔ sɛ Yehowa adi yɛn ni wɔ ɔkwan soronko a ɛte saa so.\nYEHYIRA YƐN HO SO MA YEHOWA\n4. Dɛn ne ade baako a yɛyɛ de da Yehowa ase sɛ wama yɛne no anya abusuabɔ, na dɛn na Yesu nso yɛe?\n4 Yefi yɛn koma nyinaa mu hyira yɛn ho so ma Yehowa de kyerɛ sɛ yɛn ani sɔ nea wayɛ ama yɛn. Sɛ yɛbɔ asu a, yɛde to gua ma obiara hu sɛ yɛyɛ Yehowa dea, na yɛpɛ sɛ yetie no. (Heb. 12:9) Yesu yɛɛ biribi a ɛte saa. Bere a ɔbɔɔ asu no, na ɛte sɛ nea ɔreka akyerɛ Yehowa sɛ: “Nea mepɛ ne sɛ mɛyɛ w’apɛde, O me Nyankopɔn.” (Dw. 40:7, 8) Ɛwom sɛ na Yesu yɛ ɔman a wɔahyira wɔn ho so ama Onyankopɔn no muni fi bere a wɔwoo no de, nanso ɔde ne ho mae sɛ ɔbɛyɛ Yehowa apɛde.\n5, 6. (a) Bere a Yesu bɔɔ asu no, dɛn na Yehowa yɛe? (b) Ɛwom sɛ biribiara yɛ Yehowa dea de, nanso ma mfatoho fa kyerɛ nea enti a yehyira yɛn ho so ma no a, n’ani sɔ.\n5 Bere a Yesu bɔɔ asu no, dɛn na Yehowa yɛe? Bible ka sɛ: “Ɔbɔɔ Yesu asu wiei no ara pɛ na ofii nsu no mu puei, na hwɛ! ɔsoro buei, na ohuu Onyankopɔn honhom sɛ ɛresian aba no so te sɛ aborɔnoma. Afei hwɛ! Nne bi fi soro kaa sɛ: ‘Oyi ne me Ba, nea medɔ no na magye no atom.’” (Mat. 3:16, 17) Ɛwom sɛ na Yesu yɛ n’Agya a ɔwɔ soro no dea dedaw de, nanso Yehowa ani gyei bere a ohui sɛ ne Ba no afi ne pɛ mu sɛ ɔbɛyɛ Yehowa nkutoo apɛde no. Saa ara na Yehowa ani gye ho sɛ obegye yɛn ahosohyira atom, na obehyira yɛn de ahyɛ yɛn anuonyam.—Dw. 149:4.\n6 Yɛnhwɛ mfatoho yi. Fa no sɛ ɔbarima bi adua nhwiren fɛfɛɛfɛ pii wɔ ne turom. Da koro, ne babea kumaa kɔtew nhwiren no bi brɛɛ no sɛ akyɛde. Yemmisa sɛ, nhwiren no nyɛ ɔbarima no de dedaw anaa? Ɛnde, ɛbɛyɛ dɛn na abeawa no atumi de ade a ɛyɛ ne papa dea dedaw ama no sɛ akyɛde? Agya a ɔdɔ ne ba de, nsɛmmisa a ɛte saa remma n’adwenem koraa. Mmom, papa no de anigye begye akyɛde ketewa a ɛte saa a ne ba no de rema no de akyerɛ sɛ ɔdɔ no no. Akyinnye biara nni ho sɛ, n’ani bɛsɔ nhwiren baako a ne babea no de ama no no sɛ ɛsom bo sen nhwiren foforo biara a ɛwɔ ne turo no mu. Saa ara na sɛ yefi yɛn komam hyira yɛn ho so ma Yehowa sɛ yɛbɛsom ɔno nkutoo a, n’ani gye pa ara.—Ex. 34:14.\n7. Sɛn na Malaki ma yehu sɛnea Yehowa te nka wɔ wɔn a wofi wɔn pɛ mu som no ho?\n7 Kenkan Malaki 3:16. Sɛ wunnya nhyiraa wo ho so mmɔɔ asu a, susuw nea enti a ɛho hia sɛ woyɛ saa no ho. Ɛwom sɛ efi bere a wobaa nkwa mu no, woyɛ Yehowa dea; wo ne nnipa a aka nyinaa. Nanso, wo de, hwɛ sɛnea Yehowa ani begye kɛse sɛ wubegye ne tumidi atom na woahyira wo ho so ama no sɛ wobɛyɛ n’apɛde. (Mmeb. 23:15) Yehowa nim wɔn a wofi wɔn pɛ mu som no, na ɔkyerɛw wɔn din wɔ ne “nkae nhoma” mu.\n8, 9. Dɛn na Yehowa hwehwɛ fi wɔn a wɔakyerɛw wɔn din wɔ ne “nkae nhoma” mu no hɔ?\n8 Sɛ Yehowa kyerɛw yɛn din wɔ ne “nkae nhoma” no mu ka ne nkurɔfo ho a, ɛde asɛyɛde ahorow bɛto yɛn so. Malaki kaa no pefee sɛ, ɛsɛ sɛ ‘yesuro Yehowa na yedwen ne din ho.’ Sɛ yɛsom obi anaa biribi foforo biara a, ɛbɛma wɔayi yɛn din afi Yehowa nkwa nhoma no mu.—Ex. 32:33; Dw. 69:28.\n9 Ɛno nti, yehyira yɛn ho so ma Yehowa a, ɛnyɛ nea ɛkyerɛ ara ne sɛ yɛbɛhyɛ no bɔ sɛ yɛbɛyɛ n’apɛde na yɛabɔ asu. Weinom yɛ bere tiaa mu adeyɛ, na ɛnkyɛ na yɛawie. Nanso, sɛ yegyina Yehowa afã sɛ yɛyɛ ne nkurɔfo a, ɛhwehwɛ sɛ yɛyɛ osetie ma no nnɛ ne daakye, kyerɛ sɛ, ɛsɛ sɛ yetie no yɛn nkwa nna nyinaa.—1 Pet. 4:1, 2.\nYƐPO WIASE AKƆNNƆ\n10. Nsonsonoe kɛse bɛn na ɛsɛ sɛ ɛda wɔn a wɔsom Yehowa ne wɔn a wɔnsom no no ntam?\n10 Adesua a edi wei anim no, yehuu nea Bible aka afa Kain, Solomon, ne Israelfo no ho. Ná wɔn nyinaa kyerɛ sɛ wɔsom Yehowa, nanso wɔansom ɔno nkutoo. Nea wɔyɛe no ma yehu pefee sɛ, ɛsɛ sɛ wɔn a wɔyɛ Yehowa dea pa ara no gyina pintinn na wɔyɛ adetrenee, na wokyi bɔne. (Rom. 12:9) Ɛno nti, bere a Malaki kaa “nkae nhoma” no ho asɛm wiei no, ɛfata sɛ Yehowa kaa “nsonsonoe a ɛda ɔtreneeni ne ɔbɔnefo ntam, ne nea ɔsom Onyankopɔn ne nea ɔnsom no no ntam” ho asɛm.—Mal. 3:18.\n11. Adɛn nti na ɛsɛ sɛ yɛma afoforo hu sɛ Yehowa nko ara na yɛsom no?\n11 Ade foforo a yebetumi ayɛ de akyerɛ sɛ yɛn ani sɔ sɛ Yehowa apaw yɛn sɛ ne nkurɔfo ni. Ɛsɛ sɛ yɛma nkɔso a yɛrenya wɔ Onyankopɔn som mu ‘da adi nnipa nyinaa anim.’ (1 Tim. 4:15; Mat. 5:16) Bisa wo ho sɛ: ‘Mema afoforo hu sɛ midi nokware ma Yehowa pa ara? M’ani gye ho sɛ mɛka akyerɛ afoforo sɛ meyɛ Yehowa Dansefo?’ Yehowa apaw yɛn sɛ ne nkurɔfo, enti sɛ ɛyɛ yɛn aniwu sɛ yɛbɛma afoforo ahu sɛ yɛyɛ ne dea a, ɛbɛma ne werɛ ahow pa ara.—Dw. 119:46; kenkan Marko 8:38.\nWo suban ne wo nneyɛe da no adi pefee sɛ woyɛ Yehowa Dansefo? (Hwɛ nkyekyɛm 12, 13)\n12, 13. Dɛn na ebinom ayɛ a ɛma ɛyɛ den sɛ yebehu wɔn sɛ wɔyɛ Yehowa Adansefo?\n12 Awerɛhosɛm ne sɛ, Adansefo binom asuasua “wiase honhom” no ama wunhu ‘nsonsonoe a ɛda wɔne wɔn a wɔnsom Onyankopɔn ntam no’ papa. (1 Kor. 2:12) Saa honhom no ma obi di ‘ne honam akɔnnɔ’ akyi. (Efe. 2:3) Ɛho nhwɛso ne sɛ, afotu a wɔde ama yɛn nyinaa akyi no, ebinom hyɛ ntade a ɛmfata, na wosiesie wɔn ho wɔ ɔkwan a ɛmfata so. Wɔhyɛ ntade a ɛkyekyere wɔn papee na ɛma wɔn ho gu hɔ; wɔde ntade a ɛte saa ba Kristofo nhyiam ahorow ase mpo. Afei, sɛnea woyi wɔn ti ne sɛnea wɔyɛ wɔn ti nso mfata koraa. (1 Tim. 2:9, 10) Ɛno nti, sɛ Adansefo a wɔte saa no wɔ nnipadɔm mu a, ebetumi ayɛ den sɛ wubehu wɔn a wɔyɛ Yehowa dea ne wɔn a wɔyɛ “wiase adamfo.”—Yak. 4:4.\n13 Adansefo binom nso yɛ nneɛma bi a, ɛmma wunhu nsonsonoe a ɛda wɔne wiase no ntam pefee. Sɛnea wodi asaw na wɔyɛ wɔn ade wɔ apontow ahorow ase no mfata Kristofo. Ebinom nso de wɔn mfoni ne nsɛm a ɛmfata Kristofo gu sohyial media so. Ebia na wɔnteɛɛ wɔn so wɔ Kristofo asafo no mu sɛ wɔayɛ bɔne a emu yɛ duru de, nanso nea wɔyɛ no betumi ayɛ nhwɛso bɔne ama wɔn atipɛnfo a wɔpɛ sɛ wɔkɔ so bɔ bra pa wɔ Yehowa asafo no mu no.—Kenkan 1 Petro 2:11, 12.\nNsuasua wɔn a wonnyina Yehowa afã pintinn no\n14. Sɛ yɛmpɛ sɛ adamfofa soronko a yɛne Yehowa wɔ no sɛe a, dɛn na ɛsɛ sɛ yɛyɛ?\n14 Biribiara a wiase no yɛ no twetwe adwene kɔ “ɔhonam akɔnnɔ ne aniwa akɔnnɔ ne asetena mu nneɛma a nnipa de hoahoa wɔn ho” so. (1 Yoh. 2:16) Nanso, esiane sɛ yɛyɛ Yehowa dea nti, Bible tu yɛn fo sɛ “yenkyi bɔne ne wiase akɔnnɔ, na yɛn adwenem nna hɔ na yɛmfa trenee ne onyamesom pa ntena wiase nhyehyɛe yi mu.” (Tito 2:12) Biribiara a yɛyɛ no, ɛsɛ sɛ yɛma wɔn a wɔnyɛ Yehowa asomfo hu sɛ Yehowa nkutoo na yɛsom no. Ebi ne yɛn kasa, yɛn adidi ne yɛn asanom, yɛn ntadehyɛ ne yɛn ahosiesie, ne suban a yɛda no adi wɔ yɛn adwumayɛ ho.—Kenkan 1 Korintofo 10:31, 32.\n‘YƐDODƆ YƐN HO DENNEENNEN’\n15. Adɛn nti na ɛsɛ sɛ yɛda ayamye ne ɔdɔ adi kyerɛ yɛn nuanom Kristofo?\n15 Sɛnea yɛne yɛn nuanom Kristofo di no nso kyerɛ sɛ yɛn ani sɔ adamfofa soronko a yɛne Yehowa wɔ no. Wɔn nso, wɔyɛ Yehowa dea. Sɛ yɛamma yɛn werɛ amfi saa nokwasɛm yi a, bere nyinaa yɛbɛda ayamye ne ɔdɔ adi akyerɛ yɛn nuanom. (1 Tes. 5:15) Yesu ka kyerɛɛ n’akyidifo sɛ: “Sɛ mododɔ mo ho a, ɛno na ɛbɛma nnipa nyinaa ahu sɛ moyɛ m’asuafo ampa.”—Yoh. 13:35.\n16. Nhwɛso bɛn na ɛwɔ Mose Mmara no mu a ɛma yehu sɛnea Yehowa dwen ne nkurɔfo ho?\n16 Yɛnhwɛ nhwɛso a edi hɔ yi na ɛmmoa yɛn mma yenhu sɛnea ɛsɛ sɛ yɛne yɛn nuanom di wɔ asafo no mu. Wohyiraa nkyɛnsee a na ɛwɔ Yehowa asɔrefie hɔ no so, anaa woyi sii nkyɛn maa nokware som nkutoo. Mose Mmara no kyerɛkyerɛɛ sɛnea ɛsɛ sɛ wɔhwɛ saa nkyɛnsee no so mu fann. Sɛ obi anni saa akwankyerɛ no so a, na wobekum no. (Num. 1:50, 51) Sɛ na nkyɛnsee a nkwa nnim a wɔde di dwuma wɔ Yehowa som mu no ho hia Yehowa saa a, ɛnde hwɛ sɛnea n’asomfo anokwafo a wɔahyira wɔn ho so a wapaw wɔn sɛ ne nkurɔfo no ho behia no pa ara! Bere bi, Yehowa ka kyerɛɛ ne nkurɔfo sɛ: “Nea ɔde ne nsa ka mo no, ɔde ne nsa aka m’aniwa kesua.”—Sak. 2:8.\n17. Dɛn na Yehowa hu na ‘ɔyɛ aso tie’?\n17 Yɛnhyɛ no nsow sɛ, Malaki kaa sɛ, bere a Yehowa nkurɔfo ne wɔn ho wɔn ho kasae no, Yehowa hui, na ‘ɔyɛɛ aso tiei.’ (Mal. 3:16) Nokwasɛm ne sɛ, Yehowa “nim wɔn a wɔyɛ ne de.” (2 Tim. 2:19) Ohu nea yɛyɛ biara, na nea yɛka biara nso, ɔte. (Heb. 4:13) Sɛ yɛne yɛn nuanom Kristofo anni no yiye a, Yehowa hu, na ‘ɔyɛ aso tie.’ Sɛ yɛtew yɛn anim ma afoforo, yeyi yɛn yam boa wɔn, yɛde wɔn bɔne kyɛ wɔn, na yɛne wɔn di no ayamye so a, yebetumi anya awerɛhyem sɛ ɛno nso Yehowa hu.—Heb. 13:16; 1 Pet. 4:8, 9.\n“YEHOWA REMPO NE MAN”\n18. Dɛn na yebetumi ayɛ de akyerɛ sɛ yɛn ani sɔ sɛ yɛyɛ Yehowa nkurɔfo?\n18 Anokwa, yɛpɛ pa ara sɛ yɛma Yehowa hu sɛ yɛn ani sɔ sɛ wapaw yɛn sɛ ne nkurɔfo. Yehu sɛ, nyansa wom sɛ yɛafi yɛn komam ahyira yɛn so ama no de akyerɛ sɛ yɛyɛ ne dea. Ɛwom sɛ yɛte ‘awo ntoatoaso a akɔntɔn na akyea’ mu de, nanso yɛpɛ sɛ nkurɔfo hu sɛ yɛyɛ nnipa a ‘yɛn ho nni asɛm na yɛhyerɛn sɛ akanea wɔ wiase.’ (Filip. 2:15) Yɛasi yɛn bo sɛ yɛrenyɛ biribiara a Yehowa kyi. (Yak. 4:7) Afei nso, yɛdɔ yɛn nuanom Kristofo na yebu wɔn, na yegye tom sɛ wɔn nso yɛ Yehowa dea.—Rom. 12:10.\n19. Dɛn na Yehowa yɛ de hyira wɔn a wɔyɛ ne dea?\n19 Bible ahyɛ bɔ sɛ: “Yehowa rempo ne man.” (Dw. 94:14) Saa bɔhyɛ yi ma yenya awerɛhyem pa ara sɛ, asɛmmɔne biara a ebia ɛbɛto yɛn no, Yehowa rennyaw yɛn. Sɛ yewu mpo a, Yehowa dɔ yɛn nti, ɔbɛkae yɛn. (Rom. 8:38, 39) Bible ka sɛ: “Sɛ yɛte ase a, yɛte ase ma Yehowa, na sɛ yewu nso a, yewu ma Yehowa. Enti sɛ yɛte ase oo, yewu oo, yɛyɛ Yehowa dea.” (Rom. 14:8) Nokwarem no, yɛde anigye kɛse retwɛn da a Yehowa benyan n’asomfo anokwafo a wɔawuwu nyinaa aba nkwa mu bio no. (Mat. 22:32) Ɛnnɛ mpo yenya nhyira pii. Bible ka sɛ, “anigye ne ɔman a wɔn Nyankopɔn ne Yehowa, ɔman a wapaw wɔn sɛ n’agyapade.”—Dw. 33:12.\nWOTUU WƆN HO MAE KORAA Wotuu Wɔn Ho Mae Koraa—Wɔ Myanmar\nHena Na Wopɛ Sɛ Ogye Wo Tom?\nƐhe Na Wode W’ani Hwɛ?\n“Hena Na Ɔwɔ Yehowa Afã?”\nMunnya Ayamhyehye Mma “Nnipa Ahorow Nyinaa”\nSɛnea Wobɛma Wo Bible Sua Atu Mpɔn Na Ayɛ Anigye Kɛse\nƆWƐN-ABAN—NEA ADESUA NSƐM WOM July 2018


Mmofra—Mobɛyɛ Dɛn Asiesie Mo Ho Ama Asubɔ? | Adesua\nKENKAN WƆ Afrikaans Aukan Baoule Bassa (Cameroon) Bislama Boulou Cakchiquel (Western) Cambodian Chitonga Chol Cibemba Cinyanja Dangme Drehu Efik English Ewe Fon French Ga Garifuna Greenlandic Haitian Creole Hausa Hmong (White) Iban Igbo Isoko Italian Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Seychelles Creole Silozi Spanish Swahili (Congo) Swati Tahitian Tiv Tlapanec Tojolabal Totonac Tshiluba Tsonga Tswana Twi Tzeltal Umbundu Urhobo Uruund Venda Wallisian Wayuunaiki Welsh Xhosa Yoruba Zulu\n“Nea mepɛ ne sɛ mɛyɛ w’apɛde.”—DWOM 40:8.\nNNWOM: 51, 58\nSɛ Bible ka sɛ ‘woagye biribi adi sɛ ɛyɛ nokware’ a, ɛkyerɛ sɛn?\nDɛn ne “abrabɔ kronkron” ne “onyamesom pa”?\nSɛ wudwinnwen agyede no ho a, ɔkwan bɛn so na ɛbɛboa wo ma woanya anisɔ ama Yehowa?\n1, 2. (a) Kyerɛ nea enti a asubɔ yɛ aniberesɛm. (b) Dɛn na ɛsɛ sɛ obi hu ansa na wabɔ asu, na dɛn ntia?\nWOYƐ abofra a wopɛ sɛ wobɔ asu anaa? Sɛ saa a, ɛnde ɛyɛ hokwan kɛse paa. Sɛnea yehui wɔ adesua a edi eyi anim mu no, asubɔ yɛ aniberesɛm. Ɛma afoforo hu sɛ woahyira wo ho so ama Yehowa. Nea ɛkyerɛ ne sɛ, woahyɛ Yehowa bɔ sɛ wobɛsom no daa, na n’apɛde a wobɛyɛ ne ade a ɛho hia wo paa wɔ w’asetena mu. Esiane sɛ woahyɛ Onyankopɔn bɔ a emu yɛ duru nti, ansa na wobɛbɔ asu no, ɛsɛ sɛ wuhu sɛ wo ho akokwaw sɛnea ɛsɛ, na wopɛ paa sɛ wobɔ asu. Afei nso, wunim nea wo ho so a woahyira ama Onyankopɔn no kyerɛ.\n2 Nanso, ebia wuhu sɛ wunsiesiee wo ho sɛ wobɛbɔ asu. Anaa ebia wususuw sɛ woasi w’adwene pi sɛ wobɛbɔ asu nanso w’awofo adwene yɛ wɔn sɛ ɛsɛ sɛ wunyin kakra na wunya osuahu pii wɔ asetenam ansa na woabɔ asu. Sɛ ɛba saa a, dɛn na ɛsɛ sɛ woyɛ? Mma w’abam mmu. Mmom, fa saa bere no di dwuma yiye na nya nkɔso. Sɛ woyɛ saa a, ɛrenkyɛ koraa wubetumi afata ama asubɔ. Bere a eyi wɔ w’adwenem no, wubetumi de nea edidi so yi asisi w’ani so: (1) nea wugye di, (2) wo nneyɛe, ne (3) anisɔ a wowɔ.\nNEA WUGYE DI\n3, 4. Dɛn na mmofra betumi asua afi Timoteo asɛm no mu?\n3 Wo de, susuw sɛnea wubebua nsɛmmisa a edidi so yi ho hwɛ: Adɛn nti na migye di sɛ Onyankopɔn wɔ hɔ? Adɛn nti na migye di sɛ Bible yɛ Onyankopɔn asɛm? Adɛn nti na midi Onyankopɔn ahyɛde so sen sɛ mesuasua wiase no abrabɔ? Saa nsɛmmisa no bɛboa wo ma wode ɔsomafo Paulo afotu yi ayɛ adwuma: “Na moasɔ ahwɛ ahu Onyankopɔn pɛ a eye na ɛsɔ ani na edi mũ.” (Romafo 12:2) Adɛn nti na ɛsɛ sɛ woyɛ saa?\nTimoteo gyee nokware no toom, efisɛ osusuw nea wasua no ho na ogye dii\n4 Timoteo asɛm no betumi aboa wo. Ná onim Bible mu yiye efisɛ na ne maame ne ne nanabea akyerɛkyerɛ no Kyerɛwnsɛm no. Nanso, Paulo ka kyerɛɛ Timoteo sɛ: “Tena nea woasua na woagye adi sɛ ɛyɛ nokware no mu.” (2 Timoteo 3:14, 15) Ɛha no, asɛm “woagye adi” no kyerɛ sɛ “wubehu biribi na woagye atom sɛ ɛyɛ nokware.” Enti na ɛsɛ sɛ Timoteo gye di sɛ obetumi ahu nokware no wɔ Kyerɛwnsɛm no mu. Ogye toom, ɛnyɛ sɛ ne maame ne ne nanabea na wɔka kyerɛɛ no sɛ onnye ntom, na mmom ɔno ankasa susuw nea wasua no ho na ogye dii.—Kenkan Romafo 12:1.\n5, 6. Adɛn nti na ɛho hia sɛ wode ‘w’adwene’ yɛ adwuma fi wo mmofraase?\n5 Na wo nso ɛ? Ebia wunim nokware no fi wo mmofraase. Sɛ saa a, adɛn nti na womfa nyɛ wo botae sɛ wubedwinnwen nea ɛma wunyaa gyidi ho. Ɛbɛboa wo ma wo gyidi ayɛ den. Sɛ ɛba saa a, w’atipɛnfo, wiase no, ne wo koma mpo rentumi nnaadaa wo.\n6 Sɛ wode ‘w’adwene’ yɛ adwuma bere a woda so yɛ abofra a, wubetumi abua nsɛmmisa a w’atipɛnfo bisa wo. Ebi ne: ‘Dɛn na ɛma wuhu paa sɛ Onyankopɔn wɔ hɔ? Sɛ Onyankopɔn dɔ yɛn a, adɛn nti na ɔma nneɛma bɔne sisi? Adɛn nti na yɛka sɛ Onyankopɔn wɔ hɔ fi teteete?’ Sɛ wusua Bible yiye a, nsɛmmisa a ɛte saa remma w’adwenem nyɛ wo naa, mmom ɛbɛma wo gyidi ayɛ den.\n7-9. Kyerɛ sɛnea nneɛma a yɛde sua Bible a ɛwɔ Intanɛt so wɔ “Dɛn na Bible Kyerɛkyerɛ Ankasa?” afã hɔ no betumi aboa wo ma woahyɛ wo gyidi den.\n7 Sɛ wotɔ wo bo ase sua ade a, ebetumi aboa wo ma woanya wo nsɛmmisa ho mmuae, ama w’adwene asi wo pi, na wo gyidi ayɛ den. (Asomafo Nnwuma 17:11) Yɛwɔ nhoma pii a yɛde sua Bible a ebetumi aboa wo ma woayɛ saa. Nnipa pii ahu sɛ, sɛ wosua yɛn nhoma a ɛka yɛn Bɔfo Kɛse no ne n’abɔde ho asɛm a, ɛboa wɔn paa. Afei nso, mmabun pii ani agye “Dɛn na Bible Kyerɛkyerɛ Ankasa?” a ɛwɔ jw.org so no ho, na aboa wɔn paa. Wubehu wɔ BIBLE NKYERƐKYERƐ afã hɔ. Wɔayɛ saa ɔfã no sɛ ɛmmoa wo na hyɛ wo gyidi den wɔ Bible mu asɛm bi ho.\n8 Esiane sɛ wusua Bible nti, ebia wunim nsɛmmisa a ɛwɔ nneɛma a yɛde sua Bible afã hɔ wɔ jw.org no bi ho mmuae dedaw. Wugye saa mmuae no tom anaa? Saa ɔfã no bɛboa wo ma woatɔ wo bo ase asusuw kyerɛwsɛm ahorow ho, na ahyɛ wo nkuran ma woakyerɛw nea wo gyidi gyina so wɔ hɔ. Ɛbɛboa wo ma woahu sɛnea wobɛkyerɛkyerɛ wo gyidi mu akyerɛ afoforo. Sɛ wutumi kɔ Intanɛt so a, wubetumi de “Dɛn na Bible Kyerɛkyerɛ Ankasa?” fã hɔ no asua ade na aboa wo ma wo gyidi ayɛ den.\n9 Ɛsɛ sɛ w’ankasa wugye tom sɛ nokware no ni. Ɛno bɛboa wo ma woasiesie wo ho sɛ wobɛbɔ asu. Ababaa bi kae sɛ: “Ansa na meresi gyinae sɛ mɛbɔ asu no, misuaa Bible, na mihui sɛ nokware som ni. Da biara da, me gyidi yɛ den.”\n10. Adɛn nti na ntease wom sɛ yɛhwɛ kwan sɛ Kristoni a wabɔ asu gyidi bɛda adi wɔ ne nneyɛe mu?\n10 Bible ka sɛ: “Gyidi nso sɛ nnwuma nka ho a, na awu.” (Yakobo 2:17) Sɛ wo gyidi yɛ den a, ɛbɛda adi wɔ wo nneyɛe mu. Ɛno na Bible frɛ no “abrabɔ kronkron ne onyamesom pa” no.—Kenkan 2 Petro 3:11.\n11. Asɛm, “abrabɔ kronkron” no kyerɛ sɛn?\n11 Bible ka “abrabɔ kronkron” a, ɛkyerɛ sɛn? Sɛ wo nneyɛe yɛ kronkron a, ɛkyerɛ sɛ w’abrabɔ ho tew. Wo de, kaakae abosome nsia a atwam no. Bere a biribi yɛɛ wo sɛ yɛ bɔne no, wudwenee nea ɛyɛ papa ne bɔne ho yiye huu nea ɛsɛ sɛ woyɛ? (Hebrifo 5:14) Wokae mmere pɔtee bi a ɛyɛɛ wo sɛ yɛ bɔne bi na woanyɛ, anaa bere bi a woanni w’atipɛnfo akyi ankɔyɛ bɔne? Woda suban pa adi wɔ sukuu a afoforo betumi asuasua? Wokɔ so di Yehowa nokware, anaasɛ wompɛ sɛ wo sukuufo di wo ho fɛw nti, ɛyɛ a woyɛ w’ade te sɛ wɔn? (1 Petro 4:3, 4) Ɛwom, obiara tɔ sin. Ɛtɔ da a, fɛre betumi aka wɔn a wɔde mfe bebree asom Yehowa mpo ma ayɛ den ama wɔn sɛ wɔbɛka asɛmpa no akyerɛ afoforo. Nanso, obi a wahyira ne ho so ama Onyankopɔn ma n’abrabɔ ho tew, na ɔmfɛre sɛ ɔbɛma afoforo ahu sɛ ɔyɛ Yehowa Dansefo.\n12. Nneɛma a ɛkyerɛ “onyamesom pa” no bi ne dɛn, na sɛn na ɛsɛ sɛ wubu no?\n12 Dɛn ne “onyamesom pa”? Ɛfa nneɛma a woyɛ wɔ asafo no mu ho. Ebi ne asafo nhyiam ne asɛnka a wobɛkɔ. Ebi nso ne nneɛma a woyɛ a afoforo nhu te sɛ mpae a wobɔ ne Bible a w’ankasa wusua. Obi a wahyira ne ho so ama Yehowa rennya adwene sɛ saa nneɛma no yɛ adesoa. Obenya adwene a Ɔhene Dawid nyae no bi. Dawid kae sɛ: “Nea mepɛ ne sɛ mɛyɛ w’apɛde, O me Nyankopɔn, na wo mmara wɔ me koma mu.”—Dwom 40:8.\n“Nneɛma pɔtee bɛn na wobɔ ho mpae, na ɛma wuhu sɛ wodɔ Yehowa anaa?”\n13, 14. Dɛn na ɛbɛboa wo ma woada “onyamesom pa” adi, na ɔkwan bɛn so na aboa mmofra bi?\n13 Nea ɛbɛboa wo ma wode botae asisi w’ani so no, hwɛ Questions Young People Ask—Answers That Work, nhoma no Po 2, kratafa 308 ne 309. Wubehu nsɛmmisa bi wɔ hɔ a ɛsɛ sɛ wubua. Wubetumi akyerɛw nsɛmmisa no ho mmuae wɔ hɔ. Nsɛmmisa no bi ne: “Nneɛma pɔtee bɛn na wobɔ ho mpae, na ɛma wuhu sɛ wodɔ Yehowa anaa?” “Sɛ woresua ade a, dɛn na wusua?” “Sɛ w’awofo ankɔ asɛnka mpo a, ɛyɛ a wokɔ?” Baabi wɔ saa fã hɔ nso a wubetumi akyerɛw botae biara a wopɛ sɛ wode si w’ani so. Ebetumi ayɛ mpaebɔ, ade a w’ankasa wusua, ne asɛnka.\n14 Mmofra pii a wɔpɛ sɛ wɔbɔ asu ahu sɛ saa ɔfã yi so wɔ mfaso paa. Ababaa bi a ne din de Tilda kae sɛ: “Mekyerɛw botae a mede asisi m’ani so wɔ saa ɔfã hɔ. Miduu saa botae no ho mmaako mmaako, na bɛyɛ afe baako akyi no, na masi m’adwene pi sɛ mɛbɔ asu.” Aberante bi a ne din de Patrick nso yɛɛ saa ara. Ɔkae sɛ: “Ná minim botae a mede asi m’ani so dedaw, nanso esiane sɛ mekyerɛwee nti ɛma meyeree me ho duu ho.”\nSɛ mpo w’awofo gyae Yehowa som a, wobɛkɔ so asom no anaa? (Hwɛ nkyekyɛm 15)\n15. Adɛn nti na wo ara na ɛsɛ sɛ wuhyira wo ho so?\n15 Nsɛmmisa a ɛwɔ nhoma no mu baako ne sɛ: “Sɛ mpo w’awofo ne wo nnamfo gyae Yehowa som a, wobɛkɔ so asom no anaa?” Sɛ wuhyira wo ho so ma Yehowa na wobɔ asu a, Yehowa bɛyɛ w’adamfo. Ɛnyɛ w’awofo anaa obi foforo nti na ɛsɛ sɛ wosom Yehowa. W’abrabɔ kronkron ne wo nyamesom pa kyerɛ sɛ wugye di sɛ woahu nokware no, na wopɛ sɛ wode Onyankopɔn asɛm bɔ wo bra. Woyɛ saa a, ɛrenkyɛ wobɛfata ama asubɔ.\nANISƆ A WOWƆ\n16, 17. (a) Dɛn na ɛsɛ sɛ ɛkanyan obi ma ɔyɛ Kristoni? (b) Mfatoho bɛn na wode bɛkyerɛ sɛnea w’ani sɔ agyede no?\n16 Da bi, ɔbarima bi a onim Mose Mmara no yiye bisaa Yesu sɛ: “Mmara no mu ahyɛde bɛn na ɛyɛ kɛse?” Yesu ka kyerɛɛ no sɛ: “Fa wo koma nyinaa ne wo kra nyinaa ne w’adwene nyinaa dɔ Yehowa wo Nyankopɔn.” (Mateo 22:35-37) Yesu kyerɛkyerɛɛ mu sɛ, ade a ɛsɛ sɛ ɛkanyan obi ma ɔbɔ asu bɛyɛ Kristoni ne Yehowa ho dɔ. Ɔkwan baako a wubetumi afa so ahyɛ ɔdɔ a wowɔ ma Yehowa mu den ne sɛ, wubedwinnwen agyede no ho. Ɛno ne Onyankopɔn akyɛde a ɛsen biara a ɔde ama adesamma. (Kenkan 2 Korintofo 5:14, 15; 1 Yohane 4:9, 19.) Sɛ wudwinnwen agyede no ho a, ɛbɛkanyan wo ma woakyerɛ ho anisɔ kɛse.\n17 Yebetumi akyerɛkyerɛ anisɔ a wowɔ ma agyede no mu wɔ saa kwan yi so: Fa no sɛ nsu refa wo, ɛnna obi beyii wo. Wobɛsɔre aprapra wo ho na woakɔ wo fie, na wo werɛ afi nea onipa no ayɛ ama wo anaa? Dabi! Akyinnye biara nni ho sɛ wo werɛ remfi nea onipa no yɛ maa wo no da! Saa ara na ɛsɛ sɛ yenya anisɔ kɛse ma agyede no a Yehowa ne Yesu de ama yɛn no. Ɛnyɛ wɔn a anka yenni anidaso biara! Wɔagye yɛn afi bɔne ne owu mu. Ɔdɔ a wɔwɔ ma yɛn nti, seesei yɛwɔ anidaso sɛ yɛbɛtena ase daa wɔ Paradise asase so!\n18, 19. (a) Adɛn nti na ɛnsɛ sɛ wusuro sɛ wode wo ho bɛma Yehowa? (b) Sɛ wosom Yehowa a, ɔkwan bɛn so na ɛbɛma w’asetena ayɛ papa?\n18 W’ani sɔ nea Yehowa ayɛ ama wo? Sɛ saa a, ɛnde ade a ɛfata sɛ woyɛ ne sɛ wubehyira wo ho so na woabɔ asu. Sɛ wuhyira wo ho so a, wohyɛ Onyankopɔn bɔ sɛ wobɛyɛ n’apɛde daa. Ɛsɛ sɛ wusuro sɛ wobɛhyɛ bɔ a ɛte saa anaa? Dabi! Yehowa pɛ sɛ esi wo yiye, na obetua wɔn a wɔyɛ n’apɛde no ka. (Hebrifo 11:6) Sɛ wuhyira wo ho so ma Onyankopɔn na wobɔ asu a, worennu wo ho da, na mmom ebesi wo yiye! Onua bi a wadi mfe 24 a ɔbɔɔ asu ansa na ɔredi mfe 13 ka sɛ, “Sɛ minyinii kakra ansa na merebɔ asu a, ebia anka menya ntease a emu dɔ, nanso misii gyinae hyiraa me ho so maa Yehowa, na ɛno aboa me ma manni wiase nneɛma akyi.”\nSatan yɛ pɛsɛmenkominya na onnwen wo ho\n19 Yehowa pɛ sɛ esi wo yiye paa. Nanso, Satan de, ɔyɛ pɛsɛmenkominya na onnwen wo ho. Sɛ wudi n’akyi a, onni biribi papa biara a ɔde bɛma wo. Ɛbɛyɛ sɛ kwaterekwa reka akyerɛ wo sɛ ɔbɛma wo ntama. Satan nni asɛmpa biara, na onni anidaso biara nso. Esiane sɛ ebewie no bɔne daakye nti, daakye papa biara nni hɔ a obetumi de ama wo!—Adiyisɛm 20:10.\n20. Dɛn na abofra betumi ayɛ na ama wanya nkɔso ahyira ne ho so abɔ asu? (Hwɛ adaka a wɔato din “ Nea Ɛbɛboa Ma Woanya Nkɔso” no nso.)\n20 Gyinae a eye sen biara wubetumi asi wɔ w’asetenam ne sɛ wubehyira wo ho so ama Yehowa. Woasiesie wo ho sɛ wobɛyɛ saa? Sɛ saa a, ɛnde nsuro sɛ wobɛhyɛ saa bɔ no. Nanso, sɛ wususuw sɛ wunsiesiee wo ho a, fa nyansahyɛ a ɛwɔ adesua yi mu yɛ adwuma na nya nkɔso. Paulo ka kyerɛɛ anuanom a wɔwɔ Filipi no sɛ wɔnyere wɔn ho nnya nkɔso. (Filipifo 3:16) Sɛ wode saa afotu no yɛ adwuma a, ɛrenkyɛ koraa w’ani begye sɛ wubehyira wo ho so ama Yehowa na woabɔ asu.\nNEA ƐBƐBOA MA WOANYA NKƆSO\nEfi “Mmofra Bisa Sɛ” a ɛba Nyan! mu no\n“Mɛyɛ Dɛn Ama Me Mpaebɔ Atu Mpɔn?”—November 2008, Borɔfo de\n“Mɛyɛ Dɛn Ama Me Bible Akenkan Ayɛ Anigye?”—April 2009, Borɔfo de\n“Meyɛ Onipa Bɛn?”—October 2011, Borɔfo de\n“Mɛyɛ Dɛn Anya Bible Sua Ho Anigye?”—April 2012\n“Dɛn Nti na Ɛsɛ sɛ Mekɔ Kristofo Nhyiam?”—July 2012\nEfi Questions Young People Ask—Answers That Work nhoma no mu\n“Mɛyɛ Dɛn Ama M’ani Agye Onyankopɔn Som Ho?”—ti 38\n“Adɛn Nti na Misuro sɛ Mɛka Me Gyidi Ho Asɛm Wɔ Sukuu?”—ti 17\n“Adɛn Nti na Ɛsɛ sɛ Wode Bible Mu Nsɛm Bɔ Wo Bra?”—ti 34\n“Mɛyɛ Dɛn Abɛyɛ Onyankopɔn Adamfo?”—ti 35\n“Ɛsɛ sɛ Mebɔ Asu Anaa?”—ti 37


Забур 128 CARS - Nnwom 128 ASCB\n1Nhyira ne wɔn a wɔsuro Awurade,\nna wɔnante nʼakwan so.\n2Wobɛdi wʼadwuma so aba;\nnhyira ne yiedie bɛyɛ wo dea.\n3Wo yere bɛyɛ sɛ bobe a ɛso aba\nwɔ wo fie;\nna wo mmammarima ayɛ sɛ ngo dua a afifiri\natwa wo ɛpono ho ahyia.\n4Yei ne onipa a wɔahyira noɔ,\ndeɛ ɔsuro Awurade no.\n5Awurade nhyira wo mfiri Sion\nwo nkwa nna nyinaa;\nna ɔmma wo nhunu Yerusalem nkɔsoɔ,\n6na ɔmma wo ntena ase nhunu wo mma mma.\nASCB : Nnwom 128


Me Nko Ara Me Ho na na Medwene | Bible Tumi Sesa Nnipa\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Luo Macedonian Malagasy Malay Maltese Maya Mongolian Nepali Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Tswana Turkish Twi Ukrainian Umbundu Venda Vietnamese Wallisian Xhosa Zulu\nMe Nko Ara Me Ho na na Medwene\nChristof Bauer anom asɛm\nAFE A WƆWOO NO: 1951\nƆMAN A ƆFI MU: GERMANY\nTEBEA A NA ƆWOM: NA ƆYƐ AHANTAN NA ODI NE BO SO ASƐM\nMe nkwadaaberem no, na yɛte bɛn Leipzig wɔ East Germany. Ná ɛhɔ bɛn Czechoslovakia ne Poland hye so. Medii mfe nsia no, adwuma de me papa tutuu akwan ma yɛkɔpuee Brazil ne Ecuador.\nMedii mfe 14 no, wɔde me kɔtoo sukuu mu wɔ Germany. Saa bere no, na me papa ne me maame wɔ Amerika Anafo fam nohoa, enti me ara na na mebɔ me bra. Nea me ho bɛtɔ me na na meyɛ. Ná memfa obiara ho.\nMedii mfe 17 no, me maame ne me papa san baa Germany. Ahyɛase no, na mete wɔn nkyɛn. Nanso na medi me bo so asɛm, enti na mensen hɔ. Medii mfe 18 no, metu fii fie.\nNá merepɛ biribi de m’asetena ayɛ. Mede m’ani too fam hwɛɛ sɛnea nnipa ne akuw bi yɛ wɔn ade, na mebɛhuu sɛ emu biara remmoa me. Enti meyɛɛ m’adwene sɛ adepa a mɛtumi ayɛ wɔ m’abrabɔ mu ara ne sɛ mɛkyinkyin ahwehwɛ asase fɛfɛ yi so ansa na nnipa asɛe no koraa.\nMefii Germany, na metenaa moto so de m’ani kyerɛɛ Afrika. Nanso, ankyɛ na moto no sɛee, enti na ɛsɛ sɛ mesan kɔ Europe kɔyɛ no yiye. Mekɔduu hɔ no, da koro, na mewɔ Portugal mpoano, ɛnna meyɛɛ m’adwene sɛ mɛgyaw moto no hɔ de po so hyɛn atutu akwan.\nMehyiaa mmabun bi a na wɔreyɛ ahoboa atu kwan afa Atlantic Po no so, na mede me ho bɔɔ wɔn. Wɔn mu biako ne Laurie a akyiri yi ɔbɛyɛɛ me yere no. Yɛdii kan kɔɔ Caribbean nsupɔw no so. Afei yɛdii nna kakra wɔ Puerto Rico, na yɛsan kɔɔ Europe. Me ne Laurie de yɛɛ yɛn botae sɛ yɛbɛhwehwɛ suhyɛn bi a yɛbɛtumi de ayɛ fie. Yɛfii ase hwehwɛɛ bi, nanso abosome mmiɛnsa pɛ na wɔfaa me adwuma wɔ Germany sraadi mu. Enti yɛde soo hɔ ansa.\nMedii afe ne abosome mmiɛnsa wɔ Germany sraadi mu. Saa bere no ara mu na mewaree Laurie, na yɛyɛɛ nhyehyɛe a yɛde bɛtoa akwantu no so. Merebɛkɔ sraadi mu no, yɛtɔɔ hyɛmma bi. Bere a mekɔyɛɛ ɔsraani no, yɛde nkakrankakra yɛɛ ho adwuma sɛnea yɛbɛtumi de atutu akwan. Yɛyɛɛ yɛn adwene sɛ yɛde bɛyɛ fie na yɛatena mu de akyinkyin asase fɛfɛ yi so. Mefii sraadi mu no, na yɛgu so reyɛ hyɛn no ho adwuma, ɛnna Yehowa Adansefo baa yɛn nkyɛn ne yɛn bɛfii Bible adesua ase.\nAhyɛase no, na menhu nsakrae biara a ɛsɛ sɛ meyɛ, efisɛ ɔbea a me ne no te no, na mahyɛ da aware no, na sigaret nso na magyae nom dedaw. (Efesofo 5:5) Afei nso na menhu mfomso biara a ɛwɔ ho sɛ yɛde bɛsi yɛn ani so sɛ yɛbɛkyinkyin akɔhwɛ Onyankopɔn abɔde a ɛyɛ fɛ.\nNanso nea ɛwom paa ne sɛ, na ɛsɛ sɛ mesesa me suban. Ná meyɛ ahomaso; nea me ho bɛtɔ me nko ara na na meyɛ. Afei nso na megye me ho di dodo. Me nko ara me ho na na medwene.\nDa bi, mekenkan Yesu Bepɔw so Asɛnka a agye din no mu asɛm. (Mateo ti 5 kosi 7) Nea Yesu ka faa anigye ho no, mfiase no, mante ase. Baako ne asɛm a Yesu kae sɛ, anigye ne wɔn a wodi kɔm ne sukɔm. (Mateo 5:6) Ná menhu sɛnea obi a ɔdi hia ani bɛtumi agye. Adesua no kɔɔ so no, mebɛhui sɛ yɛn nyinaa wɔ honhom mu ahiade, nanso ɛsɛ sɛ yɛbrɛ yɛn ho ase gye tom sɛ yɛwɔ saa ahiade no ansa na yɛn nsa atumi aka. Yesu kaa ho asɛm sɛ: “Anigye ne wɔn a wonim wɔn honhom mu ahiade, efisɛ ɔsoro ahenni no yɛ wɔn dea.”—Mateo 5:3.\nGermany na me ne Laurie fii ase suaa Bible. Akyiri yi, yɛtu kɔɔ France ne Italy. Baabiara a yɛkɔe no, yɛhyiaa Yehowa Adansefo wɔ hɔ. Nea na ɛma m’ani gye wɔn ho koraa ne sɛnea wɔdodɔ wɔn ho na wɔyɛ baako no. Mehuu sɛ wiase baabiara a wobɛkɔ no, Adansefo no yɛ baako. (Yohane 13:34, 35) Ɛduu baabi no, me ne Laurie bɔɔ asu bɛyɛɛ Yehowa Adansefo.\nM’asubɔ akyi no, mekɔɔ so ara yɛɛ nsakrae wɔ m’abrabɔ mu. Me ne Laurie de suhyɛn kɔfaa Afrika mpoano toaa so twaa Atlantic Po no kɔɔ United States. Bere a yɛn mmienu pɛ te hyɛn ketewa mu retwa ɛpo kakrakaa no, ɛhɔ na mehuu sɛ mensɛ hwee wɔ yɛn Bɔfo kɛse no anim. Esiane sɛ na mewɔ bere pii nti, menyaa kwan kenkan Bible. Nneɛma a mekenkanee no, nea ɛkaa me koma paa ne nea Yesu yɛe wɔ asase so no. Ná ɔyɛ pɛ; na nneɛma a ɔbɛtumi ayɛ nso nni ano, nanso wammoma ne ho so. Wannwen ɔno nko ara ne ho, na mmom ne soro Agya apɛde na na ɛhia no.\nMebɛhuu sɛ ɛsɛ sɛ mema Onyankopɔn Ahenni ho hia me sen botae biara\nMedwennwenee Yesu nhwɛso no ho, na mebɛhuu sɛ ɛsɛ sɛ mema Onyankopɔn Ahenni ho hia me sen botae biara a ɛsi m’ani so. (Mateo 6:33) Enti bere a me ne Laurie kɔduu United States no, yɛyɛɛ yɛn adwene sɛ yɛrentu kwan bio, na mmom yɛbɛtena hɔ ahwɛ so asom.\nSɛnea bere bi na medi me bo so asɛm nti, na m’adwene nsi me pi wɔ nneɛma pii mu. Nanso seesei de, mewɔ baabi a mɛnya afotu pa afi. (Yesaia 48:17, 18) Afei nso manya biribi pa de m’asetena reyɛ. Meresom Onyankopɔn, na mereboa nkurɔfo nso ama wɔasua ne ho ade.\nBible akwankyerɛ a me ne Laurie de ayɛ adwuma no ama yɛn aware asɔ paa. Afei nso yɛanya ɔbabea a ne ho yɛ fɛ, na ɔno nso abɛhu Yehowa na ɔdɔ no paa.\nƐnyɛ daa na nneɛma kɔ yiye. Nanso Yehowa mmoa so, yɛasi yɛn bo sɛ yɛrennyae no som da, na yɛbɛkɔ so anya ne mu awerɛhyem.—Mmebusɛm 3:5, 6.